Kancelarija ili rad od kuće – da li postoji hibridni model? - Javni servis\nKako nam je „nova normalnost“ izmenila radni život i da li ćemo se lako vratiti na staro?\nIlustracija. Foto: BRUNO EMMANUELLE / Usnplash\nSa promenom epidemiološke situacije i ukidanjem restriktivnih mera uvedenih da bi se sprečilo širenje pandemije, počelo je i da se postavlja pitanje da li treba da se vraćamo u kancelariju i prestanemo sa radom od kuće. Pojedine velike kompanije su se već vratile na rad iz kancelarije, makar i u modifikovanom obliku, a neke druge su blizu donošenja odluka o tome. Kako nam je „nova normalnost“ izmenila radni život i da li ćemo se lako vratiti na staro? Majkrosoft je izvršio istraživanje u okviru svog godišnjeg Work Trend Index-a, koje upućuje na to da će fleksibilan način rada (p)ostati jedna od novih karakteristika rada gde god je to moguće. Istraživanje je sprovedeno tokom januara 2021, na uzorku od 31 092 zaposlena u 31 državi.\nNa početku, treba biti svestan da veliki broj radnika nikada nije bio u mogućnosti da radi od kuće – prilikom epidemije korona virusa mogućnost rada od kuće postala je nova granica podele među zaposlenima, umesto do tada neprikosnovene metrike visine zarade ili pozicije u kompaniji. Tokom pandemije su se zaposleni, koji su zbog prirode posla mogli da svoj posao obavljaju od kuće, suočili sa mnogo manje restrikcija i radna mesta su im bila sigurnija, a najveći broj njih bio je u sektoru usluga u standardnim kancelarijskim poslovima. Radnici u proizvodnji, oni koji koriste posebne mašine i alate ili čak kompjuterske programe, nisu imali ovakav luksuz izbora i morali su da i dalje rade na svojim radnim mestima.\nFleksibilnost će (p)ostati normalnost, ali ne i potpuni rad od kuće\nPreko 70% ispitanih radnika želi da se nastavi sa fleksibilnim radnim odnosima, ali istovremeno i 65% radnika želi da više vremena provodi sa svojim najbližim kolegama sa kojima sarađuje. Deluje kontradiktoro, ali ovo je u skladu i sa nekim drugim sličnim istraživanjima: najveći broj radnika ne želi da bira dihotomiju između „rad od kuće“ ili „rad iz kancelarije“ nego žele po malo od oba. Tačnije, da rade deo radnog vremena rade od kuće, a deo iz kancelarije.\nKoji su razlozi za ovo? Najveći deo radnika kaže da im rad od kuće odgovara, jer ne gube vreme na prevoz do posla i nazad do kuće, kao i mogućnost da fleksibilnije organizuju svoje radno vreme – da prave pauze kada im odgovara, pa čak i da rade van standardnog radnog vremena ako tokom dana imaju neke druge obaveze, prvenstveno oko dece.\nRazlozi za delimičan povratak u kancelariju leže u domenu protoka informacija i korišćenju kancelarijske infrastrukture. Deo radnika se žali prvenstveno na slab protok Interneta kao ograničavajući faktor, deo na nedostatak kućne poslovne infrastukture – specijalizovane programe ili mašine (npr. štampači ili skeneri) koji se inače koriste u poslu. Protok informacija postao je dosta zvaničniji i ograničeniji nego ranije – ispostavlja se da nikakav Zoom sastanak tima ne može da zameni neformalnu pauzu za kafu u kuhinji ili puš pauzu na terasi, kada se važne informacije zapravo i prenose među zaposlenima.\nVisoka produktivnost, ali i zamor zaposlenih\nPostoji jasna diskrepanca između rukovodoioca i onih koji su na izvršilačkim pozicijama, i profesionalaca sa iskustvom u odnosu na one na početku karijere među ispitanicima: ovi prvo znatno bolje opisuju svoju situaciju, dok i objektivni parametri to potvrđuju, kao što su broj dana godišnjeg odmora koje su iskoristili ili rast zarade. Iako najveći broj poslodavaca i menadžera kaže da je produktivnost njihovih preduzeća ostala otprilike ista sa prebacivanjem na rad od kuće, ovo nije osećaj i velikog broja zapsolenih, koji kažu da se pritisak na njih u međuvremenu i povećao. Obim posla ostao je isti, kao i pre prelaska na rad od kuće, što je i razumljivo, ali je zato došlo značajno do povećanja broja onlajn sastanaka, i pismene komunikacije sa drugim članovima tima ili direktno sa nadređenima. Ovo jasno pokazuje i metrika: vreme provedeno na Microsoft Teams sastancima povećano je 2,5 u odnosu na prethodni izveštaj, ali i dalje nastavlja da raste, a prosečna dužina sastanka se povećala sa 35 na 45 minuta. Ovo znači ne samo da zaista postoje teškoće u komunikaciji među kolegama koji rade u istom timu kada nisu u istom prostoru koje se obično razrešavaju blic komunikacijom, već i da značajan deo menadžera ne može da se snađe u novoj situaciji da proceni koliki protok informacija je neophodan, a šta je zapravo samo gubljenje vremena. Jedan od mogućih razloga za to što je u nekim slučajevima teško proceniti produktivnost pa menadžeri mnogo više nego ranije pokušavaju da proveravaju i nadgledaju rad podređenih, po principu: „ako te ja ne vidim da radiš, to znači da ne radiš“.\nBez netvorkinga nema napretka\nBez kontakta sa drugim zaposlenima, osim sa najbližim članovima istog tima sa kojim radite, nema više prenosa informacija koji je važan za kompaniju, ali ni upoznavanja novih ljudi i uspostavljanja novih veza ili učvršćivanja postojećih, koje su važne za pojedinačni napredak u karijeri. Ovo možda nije problem ljudima sa već profilisanim i izgrađenom profesionalnom karijerom nekog specijaliste, ali svakako da ima mnogo veći uticaj na one na samom početku svoje karijere. Ove veze su možda i značajnije u neformalnijim kulturama i društvima gde formalne institucije slabo rade, kao što je i Srbija. Ovaj prekinut lanac komunikacije i susretanja kolega iz svog i drugih timova verovatno će imati negativan uticaj na napredak onih koji su tek počeli da rade.\nPromene stavova kod radnika\nNovo stanje nije uticalo samo na ponašanje kompanija, već i samih radnika. Povećao se broj pozicija koja se unapred oglašavaju kao ona gde se radi od kuće u odnosu na prethodne godine, ali se takođe i značajno povećala spremnost radnika da napuste svog trenutnog poslodavca i da potraže drugog – ovo je izjavilo čak 41% ispitanika u istraživanju. Pored toga, vidi se i veća spremnost da se aplicira za pozicije gde se radi od kuće kod drugih kompanija gde to ranije nije bilo moguće zbog fizičke udaljenosti: sada više ne morate živeti u San Francisku da biste radili za tehnološki start ap, niti živeti u Njujorku da biste bili investicioni bankar ili broker. Ovo naravno znači i da kompanije mogu da prošire polje kada traže talente, naročito za specijalizovane poslove za koje se do sada smatralo da se ne mogu ili ne trebaju raditi van kancelarije. Ovo može biti još jedan vetar u leđima tome pokušajima kompanija iz razvijenih zemalja da zapošljavaju radnike izvan svojih tržišta usled velikih ušteda u troškovima plata, pod uslovom da postoje adekvatni tehnološki uslovi.


Kragujevački internacionalci u Rumuniji i Mađarskoj\nBogatiji za međunarodno iskustvo\nVujošević, Starčević i Stojiljković (s' leva) u Mađarskoj\nU periodu od 15. do 18. marta najbolji juniorski igrači do 19 godina starosti iz Srbije su učestvovali na Internacionalnom juniorskom turniru " 2nd Hungarian Junior International Championships 2012" u Pečuju (Mađarska).\nPored pet vršnjaka iz Kruševca i Novog Sada, pod zastavom Srbije je nastupilo i troje istaknutih juniora BK RAVENS KG: Nina Starčević, Filip Stojiljković i Ivan Vujošević.\nDelegaciju su predvodili treneri Dragan Antić (BK Zmajevi - Kruševac) i Andreja Todorović trener BK RAVENS KG.\nU konkurenciji više od 100 igrača iz preko 18 svetskih zemlalja, naši predstavnici su pružili dostojan otpor u izuzetno teškim mečevima sa daleko iskusnijim protivnicima. Za mlade igrače iz Kragujevca ovaj nastup na međunarodnoj sceni je poslužio za sticanje neophodnog međunarodnog iskustva i osvajanje bodova na evropskoj i svetskoj rang listi.\nIpak, na turniru su dominirali predstavnici Južne Koreje koji su na kraju turnira i osvojili četiri od pet zlatnih medalja.\nInteresantan je bio duel u kategoriji muških dublova gde su se kragujevčani Vujošević/Stojiljković sastali sa igračima iz prijateljskog kluba iz Češkog Brna sa kojim kragujevački klub ima višegodišnju saradnju, ali na kraju plasman u osminu finala su izborili iskusniji na internacionalnoj sceni Mendrek/Svetnicka rezultatom 2-0(21:10,21:6)\nNa ovaj način veliki broj ljubitelja badmintona je gledao mečeve i navijao za igrače iz Srbije.\nU istom periodu, trener/igrač BK RAVENS KG - Nikola Mijačić je sa seniorskim igračima Srbije učestvovao na predolimpijskom turniru u Temišvaru "Banuinvest International 2012", u konkurencijama parova. U muškom dublu je igrao sa Pavlović Ilijom, a u konkurenciji mešovitih parova sa Halilović Sandrom. Izuzetno jak turnir i zadovoljavajuć nastup uz konstantno približavanje tehničko-taktičkim standardima najbojih igrača iz celog sveta, a kao rezultat dobrog kontinuiranog rada, je obezbeđivanje kvota za nastup na predstojećem evropskom prventvu u Švedskoj nekoliko predstavnika iz Srbije po prvi put u istoriji BASS.\nVlada Republike Srbije – Ministarstvo omladine i sporta i grad kragujevac, doprineli su u značajnoj meri učešću reprezentativaca Srbije na navedenim međunarodnim takmičenjima obezbeđivanjem neophodnih finansijskih sredstava.


Beta\t 29. juna 2015. 09:25\nU Savetu bezbednosti UN danas počinju konsultacije stalnih članica oko nacrta rezolucije o Bosni i Hercegovini koji je Rusija dostavila kao kontrapredlog britanskom dokumentu o Srebrenici, pišu današnje “Večernje novosti”.\n“Novosti” pišu da još nije dogovoreno da li će 7. jula, za kada je zakazana sednica SB UN, na dnevnom redu biti britanski dokument.\nPrema informacijama tog dnevnog lista, London je s negodovanjem reagovao na potez Moskve, koja je praktično uložila kontrarezoluciju britanskoj.\nBritanija nema nameru da povuče svoj tekst. Pre podnošenja ruske rezolucije, Britanija je računala na podršku još sedam od 15 članica SB – Francuske, SAD, Čada, Jordana, Litvanije, Malezije i Novog Zelanda – što bi bilo dovoljno da njihov predlog prođe kroz “iglene uši”. Međutim, posle poteza Moskve, taj odnos snaga mogao bi da se promeni, pišu Novosti.\nKremlj u svom predlogu traži da SB još jednom potvrdi podršku Dejtonskom sporazumu i da se najoštrije osude svi zločini počinjeni tokom svih sukoba u bivšoj Jugoslaviji.\n“Novosti” pišu da među velikim silama zasada postoji samo dogovor da se 7. jula minutom ćutanja oda pošta svim žrtvama ratova na prostoru bivše Jugoslavije.


Hoće li Srbija reći Zapadu — „Hvala, doviđenja“! - Sputnjik Srbija\n21:31 26.01.2018 (osveženo 22:04 26.01.2018) Preuzmite kraći link\nDa li će proces normalizacije odnosa Beograda i Prištine ići u pravcu „mirëdita — dobar dan“ ili „mirupafshim — doviđenja“, zavisiće od toga da li će biti ogoljenog ultimatuma Srbiji da prizna Kosovo, ili u pravcu kompromisa u kome će obe strane načiniti ustupke.\nDa ovo prvo neće proći, rekao je predsednik Srbije Aleksandar Vučić. Da bi ovo drugo bilo moguće i Priština bi morala da ustukne.\nVučić je poručio da će reći „hvala, doviđenja“, ukoliko se Srbiji ispostavi ultimatum da prizna Kosovo, što je ponovo povuklo „crvenu liniju“ Beograda u razgovorima sa međunarodnom zajednicom, pa i u evropskim integracijama.\nDa li je moguće da Priština pristane na bilo šta osim nezavisnog Kosova?\nNa prvi pogled, čini se da albanski lideri očekuju samo jedno — priznanje nepriznate države. Međutim, Veton Mujaj, direktor NVO „Oko vizije“ sa Kosova i Metohije, smatra da se razgovori iza zatvorenih vrata i ono što političari izgovaraju i govore u javnosti — malo razlikuju.\n„Iz Brisela nikada nije rečeno da Beograd mora eksplicitno da prizna Kosovo. Više je reč o tome da se Kosovu omogući da ima život, kao država. To može da se postigne kroz dijaloge koji se vode. Verujem da je EU kuća pod čijim krovom ovo može da se reši“, kaže naš sagovornik.\nNa pitanje da li bi Kosovo trebalo negde da popusti u pregovorima, naš sagovornik ipak ne daje jasan odgovor, već, analizirajući dosad postignuto u pregovorima u Briselu, kaže da nijedna strana nije do kraja ispunila dogovoreno.\nS druge strane, Nenad Maksimović, direktor Centra za mir i toleranciju iz Prištine, nije siguran da li je Srbija malo zakasnila sa stavovima koje smo čuli od predsednika i podseća da je Poglavlje 35 jasno u pogledu onoga šta Srbija mora da uradi.\n„Međutim, postoji prostor za političku akciju, posebno jer su trenutno kosovski političari vrlo ranjivi zbog Specijalnog suda za ratne zločine. U toj situaciji se možda i ne bi previše bunili ako bi se aktuelizovala priča o nekoj vrsti podele KiM.“, veruje Maksimović.\nU svakom slučaju, Priština Srbiji duguje ne samo ZSO dogovorenu u briselskim sporazumima, već i niz drugih stvari, kao što je sloboda kretanja Srba na Kosovu, vraćanje privatne i društvene imovine, a da ne govorimo o kosovskim dugovima koje još uvek plaća Srbija.\nS druge strane, jasno je i da je Priština postala ozbiljan teret međunarodnoj zajednici, i to ne samo zbog para koje daje za njen opstanak, već i zbog toga što političke tenzije nisu nešto sa čim će se EU boriti pored svih problema koje ima. U tom kontekstu, nije nemoguće ni da Priština dobije ultimatum od svojih mentora, da mora da razmotri, ako ništa drugo, onda široku autonomiju za sever Kosova.\npregovori o Kosmetu, normalizacija, Priština, Beograd, odnosi, Kosovo i Metohija, Srbija


Rekonstukcija puta Kokin Brod-Pribojska Banja bez pauze u hladnim vremenskim uslovima - PPmedia\nRekonstukcija puta Kokin Brod-Pribojska Banja bez pauze u hladnim vremenskim uslovima\nPosted on\t8 новембра, 2021 3:23 pm by adminpp033\nPriboj – Ni loši vremenski uslovi ne sprečavaju vredne neimare da rade na rekonstrukciji deonice puta od Кokinog Broda do Priboja. Ovaj putni pravac dugačak je 27 kilometara, od čega je 13 na teritoriji opštine Nova Varoš, a druga polovina pripada opštini Priboj. Početak radova prilikom posete Zlatiborskom okrugu najavio je predsednik Aleksandar Vučić, a radove je obišao ministar saobraćaja, građevinarstva i infrastrukture Tomislav Momirović.\n“Priboj je predugo bio izolovan, putna infrastruktura je u očajnom stanju a da bi razvijali privredu, ekonimiju i turizam neophodno je da se ulaće u rekonstrukciju postojećih i izgradnju novih saobrćajnica. Zato je predsednik i insistirao da se sa ovim radovima krene što pre. Кada se sve uzme u obzir Srbija je država u kojoj se gradi najvše brzih saobrćajnica i autoputeva više nego u svim zemljama regiona zajedno. Izgradnjom ove deonice nije kraj investijima jer će naredne godine biti izdvojena dodatna sredstva za sanaciju lokalnih puteva koji su nam jednako važni kao i nacionalne saobraćajnice. Cilj nam je da svaka kuća ima normalne prilaze svojim kućama”, izjavio je Momirović.\nPredsednik opštine, Lazar Rvović, podseća da je Priboj od potpuno devastirane postao jedna od razvijenijih opština Zlatiborskog okruga. Upravo zahvaljujući izgradnji modernih puteva u Slobodnu zonu stižu novi investitori, a takođe je porasla i zaintereosovanst za zemljištem koje se nalazi pored puta koji se rekonstruiše.\n“Opština Priboj dugo je bila slepo crevo i bez dobre komunikacijske veze. Na ovo se čekalo godinama i radujemo se svakom kilometru puta. Osim toga velika stvar za nas je i rekosntrukcija pruge Beograd-Bar, uspostavljanje aerodroma Ponikve jer sve su to faktori koji direktno utiču na razvoj naše opštine i bolji život naših građana”, rekao je Rvović.\nPut od Кokinog Broda do Priboja povezaće Zlatar, Zlatibor i Pribojsku Banju što će ove tri lokacije objediniti u istu tusrističku ponudu, pa je zbog toga njegova rekonstrukcija od jod još većeg značaja.\n“Na ovaj način ćemo Beograd približiti Priboju. Nadamo se da će ovo biti put kojim se ovde dolazi, a ne odlazi. Mnogo puta je rečeno da je ovo ostvarenje snova svih Pribojaca i to zaista jeste tako”, rekao je narodni poslanik Кrsto Janjušević.\nUsled radova na rekonstrukciji državnog puta Кokin Brod – Pribojska Banja su u punom jeku, a sve do 31. decembra u periodu od 7 do 18 časova put će biti zatvoren za saobraćaj.\nОзнаке: Korona, Krsto Janjušević, ministarstvo građevinarstva, tomislav momirovi, vesti


Evropska Unija je sebi postavila dugoročni cilj da do 2050. godine smanji emisije gasova sa efektom staklene bašte (GHG) za 80-95% u odnosu na emisije u 1990. godini. Specifični ciljevi za 2030. godinu su sledeći:\nsmanjenje emisije GHG za 40%\npovećanje udela obnovljivih izvora u potrošnji energije za najmanje 27%\npovećanje energetske efikasnosti za najmanje 27% u odnosu na stanje bez primene mera.\nU pogledu navedenih ciljeva, države članice EU su u nepovoljnom položaju s obzirom na trenutno stanje korišćenih tehnologija i raspoloživost domaćih izvora energije, te se ove specifičnosti moraju uzeti u obzir.\nUgalj se trenutno eksploatiše u 41 regionu u 12 zemalja članica EU. To omogućava direktno zaposlenje za oko 185.000 ljudi širom EU i dodatna indirektna radna mesta u sektoru proizvodnje uglja. Budući da odluka EU o prelasku na tehnologije bez emisija nije predmet diskusije, neophodno je stoga, uzimajući u obzir teškoće tih regioni, predvideti i predložiti takvu energetsku politiku koja je potpuno usklađena sa zadatim ciljevima. Tim regionima je potreban efikasan plan (mapa puta) koji im omogućuje neophodan prelazak na raznovrsniju privrednu delatnost i održiviji energetski sistem, uz istovremeno obezbeđivanje socijalne kohezije za društvene zajednice i regione koji zavise od proizvodnje uglja.\nOpšti cilj TRACER-a je da podrži jedan broj regiona sa intenzivnom eksploatacijom uglja širom Evrope, da izrade (ili inoviraju) svoje istraživačko-inovacione (I&I) strategije i time omoguće lakši prelazak na održivi energetski sistem. Konkretno, ovom šemom je obuhvaćeno ukupno devet (9) evropskih regiona, od kojih su sedam (7) u članicama EU (Bugarska, Češka Republika, Nemačka, Grčka, Poljska, Rumunija, UK) i dva (2) u zemljama koje su van EU (Srbija, Ukrajina), ali sa istim problemima i izazovima sa kojima se součavaju I same države članice EU.\nKreatorima politike u tim regionima – tzv. ‘ciljnim regionima TRACER-a’ – biće pružena pomoć u izradi, primeni i ažuriranju I&I strategija putem pružanja informacija, izrade metodologija, ekspertiza i saveta. Glavni rezultati TRACER-a (komplet nacrta i alata za države članice, pridružene zemlje i regione) pomoći će ciljnim regionima u izradi kratkoročnih i srednjoročnih rešenja, koja će olakšati njihov prelaz na budući inovativni poslovni model. Ta akcija će dovesti do nove i tesnije saradnje u oblasti istraživanja i inovacija među regionima sa intenzivnom eksploatacijom uglja, koja će olakšati njihov prelazak na održiviji energetski sistem.\nKonkretni ciljevi TRACER-a su:\nda pomogne regionalnim akterima (u ciljnim regionima) u razvoju I&I strategija za pametne specijalizacije uključujući razvoju javnih naučno-istraživačkih kapaciteta, u skladu sa Strateškim planom EU za energetske tehnologije (SET);\nda iznađe i razmeni primere „dobre prakse”, uključivo industrijske planove prelaska sa uglja na nove tehnologije i strategije prelaska sa kombinovane proizvodnje toplotne i električne energije na bazi uglja na niskougljeničnu proizvodnju električne i toplotne energije.\nda istraži društvene izazove u ciljnim regionima, uključujući i neophodnu prekvalifikaciju radne snage;\nda obezbedi regionalnim akterima smernice za pristup dostupnim evropskim fondovima i programima i za dodatno sufinansiranje iz nacionalnog javnog i privatnog sektora.


EU delegacija – Mikser Festival\nEU delegacija u republici srbiji\nOrganizacija Mikser već nekoliko godina sarađuje sa Delegacijom Evropske unije u Srbiji na projektima podizanja svesti o zaštiti životne sredine i rodne ravnopravnosti i unapređenju kvaliteta života osetljivih društvenih grupa.\nProgrami Mikser Festivala realizovani u saradnji sa Delegacijom EU obuhvataju dve panel diskusije i jednu izložbu koji promovišu i približavaju vrednosti EU u Srbiji.\n“Zelena agenda za Balkan” je panel koji ispituje kapacitete srpske i regionalne privrede u primeni Evropskog zelenog dogovora i benefite za razvoj privatnog i javnog sektora.\n„Studija o zelenom oporavku“ bavi se klimatskim ciljevima EU za 2030. i primeni standarda Evropskog zelenog dogovora kao glavnim putokazima za usmeravanje investicija ka održivim projektima i aktivnostima kako bi naša ekonomija i društvo, pogotovo zdravstveni sistem bili otporniji na klimatske promene i druge izazove.\nIzložba „Natura 2000 u kadru“ na Mikser festivalu je rezultat foto-konkursa koji je organizovao projekat „EU za Naturu 2000 u Srbiji”, u saradnji sa Energetskim portalom. Glavni cilj konkursa je da poveže važnost očuvanja biodiverziteta sa raznolikostima prirodnih pejzaža u Srbiji i da posebno naglasi vrste koje će biti deo buduće mreže Natura 2000 u Srbiji. Takođe, da se široj javnosti pokažu prirodne lepote Srbije, a građani motivišu i podsete na važnost očuvanja okoline i opstanka raznovrsnog biljnog i životinjskog sveta.


U Novom Sadu 200 IT kompanija - PKS-RPK Novi Sad\nPrilikom izbora budućeg zanimanja sve je više mladih koji se odlučuju da studiraju na fakultetima koji obrazuju stručnjake u oblasti računarstva, softvera, programiranja… Na evidenciji Nacionalne službe za zapošljavanje gotovo da nema kadrova tih struka i dobro je poznato da oni posao nađu/dobiju čim diplomiraju, a mnogi i pre toga, zahvaljujući znanju koje poseduju.\n– Softverska industrija u Srbiji svakako je jedna od najmlađih, zapošljava značajan broj ljudi, ali bi ih u tom sektoru moglo biti i više – kaže direktor Vojvođanskog IKT klastera Milan Šolaja.\nPo njegovim rečima, podsticaji tom sektoru doneli bi dobrobit kompanijama koje se tim poslom bave, ali i državi u celini.\n– Ova godina proglašena je za Godinu preduzetništva i bude li se pametno ulagalo u IT sektor, mogu se postići dobri rezultati – kaže Šolaja. – U Srbiji je mnogo kompanija koji se bave izvozom usluga, a veoma brzo one bi se mogle preorijentisati i početi da proizvode softverske proizvode i rešenja, što donosi bolju zaradu i kompanijama, ali državi. Takav pristup, odnosno obezbeđenje olakšica i podsticaja za razvoj proizvodnje, mogao bi Srbiju uvesti u red bogatih zemalja u Evropi. To govore iskustva mnogih država, pa i Indije, koja na globalnom tržištu softerskih proizvoda teškom oko 400 milijardi dolara, učestvuje s oko 1,5 milijardom dolara godišnje, i gde uz olakšice – od plaćanja poreza, povećanja kvota za obrazovanje potrebnih kadrova, infrastrukturu, budući da je reč o industriji koja raste, daje podstrek razvoju i ulaganju u taj sektor.\nPo njegovim rečima, razvoj tog sektora veoma je brz i trenutno u Srbiji u softverskoj industriji radi oko 10.000 ljudi, a u Novom Sadu, koji je, slobodno se može reći, centar softverske industrije u našoj zemlji, zaposleno je oko 4.000 ljudi, što je duplo više nego 2010. godine. Početak razvoja softverske industrije u Novom Sadu seže u sredinu devedesetih godina prošlog veka, a danas u tom gradu posluje više od 200 kompanija iz tog sektora. Šolaja ističe da, uz rast broja kompanija, raste i broj zaposlenih, i to oko 15 odsto godišnje, a bio bi i veći da ima dovoljno kadrova. Potreba za tim stručnim profilom u Srbiji je velika, a procenjuje se da bi posao samo u Novom Sadu lako našlo i 10.000 obrazovanih za te poslove i da bi ih, verovatno odmah posle toga, bilo potrebno još.\n– Uz globalnu potražnju za softverskim proizvodima, a samim tim i odgovarajućim kadrovima, tome je doprinelo i izuzetno jaka preduzetnička orijentacija na Fakultetu tehničkih nauka u Novom Sadu, gde se ti kadrovi obrazuju. Potreba za softverskim proizvodima i rešenjima raste, IT je u svim porama rada u globalnoj ekonomiji, IT doprinosi boljim, bržem, efikasnijem i kvalitetnijem radu, ali pre svega omogućava da se radi ono što ranije uopšte nije bilo moguće. Time se doprinosi i povećanju konkurentnosti pa je veoma važno da domaći privrednici, ali i predstavnici države, to shvate – kaže Šolaja.\nNaš sagovornik ističe da je dobro poznato da su zarade u softverskoj industriji više od prosečnih primanja u zemlji, ali i da zavise od rezultata rada te da je mogućnost napredovanja velika.\n– Zahvaljujući velikoj potražnji za tim strukama, kao i vrsti posla, primanja su viša od prosečnih. Početna plata je oko 600 evra, a mogućnost napredovanja je velika. Ipak, kao i u svakom poslu, potrebno je i veliko zalaganje, stalni napredak u poslu i struci, ulaganje u spostveni razvoj, jasni rezultati rada – kaže Šolaja.\nIzvozni rezultati kompanija iz oblasti softverske industrije, bez sumnje, pokazuju da je reč o profitabilnoj privrednoj grani. Naime, od 2008. godine izvoz iz Srbije stalno raste: tada je bio 96.000.000 evra, a 2014. godine dostigao je iznos od 320.000.000 evra. Svake godine izvoz je rastao po oko 20 odsto, a sada je rast nešto niži, što nije posledica manjeg obima poslovanja, već uglavnom odgovarajućih poslovnih odluka kompanija, ukazuje Milan Šolaja.


Doktorat - Blic Online\nDa su trud i ulaganje u sopstveno obrazovanje karta za budućnost, pokazuje primer Beograđanke Maše Krsmanović (39). Odmah nakon doktorskih studija na najvećem univerzitetu u Americi postala je profesor upravo na njemu, a tokom epidemije virusa korona istakla se u organizovanju onlajn nastave.\nZAŠTO DOKTORI NAUKA NE POSTAJU MILIJARDERI "Možda svoju decu guramo u pogrešnom smeru"\nSvi smo ljubitelji obrazovanja. Mogu priznati da sam svojevrsni obrazovni snob na osnovu vlastitog iskustva u sticanju najviših akademskih i naučnih nivoa. Kao rezultat toga, oduvek je bilo unapred zaključeno da će i moja deca krenuti na koledž kako bi kompletirali akademsko zvanje i stekli napredne diplome, kaže direktor kompanije Inc Džim Šlekser.\nAlfa BK univerzitet dodelio je titulu počasnog doktora nauka dr Muhamedu bin Abdul-Kerimu el Isi, generalnom sekretaru Muslimanske svetske lige - Rabite.\n"Danas": Siniša Mali se žalio Upravnom sudu na odluku o doktoratu\nMinistar finansija Siniša Mali podneo je žalbu Upravnom sudu protiv odluke Odbora za profesionalnu etiku Univerziteta u Beogradu, koji je utvrdio da je njegova doktorska disertacija plagijat, potvrdila je za "Danas" Milka Babić, portparolka Upravnog suda.\nPredsednik Srbije Aleksandar Vučić izjavio je večeras, gostujući u emisiji "Ćirilica" na TV Hepi, da su ga mnogi svetski lideri poslednjih dana zvali i pružili mu podršku da što pre ozdravi i nastavi da se bori za Srbiju.\nPROTEST ISPRED MINISTARSTVA FINANSIJA Bila blokirana Admirala Geprata, demonstranti šetali do zgrade Vlade\nGrupa građana okupila se večeras oko 18 sati ispred Ministarstva finansija u Ulici admirala Geprata protestujući zbog doktorata ministra finansija Siniše Malog, potom su prošetali do zgrade Vlade Srbije gde je, nakon obraćanja organizatora, završen skup sat vremena kasnije.\nPosle odluke Odbora za profesionalnu etiku Beogradskog univerziteta da je ministar finansija plagirao doktorat, oglasio se ministar prosvete Mladen Šarčević. Da se on pita, Siniša Mali ostao bi ministar, jer kako kaže, dobro radi svoj posao.\nMinistar finansija Siniša Mali, izjavio je večeras da se nada da će Odbor za etiku imati dovoljno snage da donese objektivnu odluku o njegovom doktoratu, bez pritiska opozicije.\nStručna komisija Fakulteta organizacionih nauka poslala je Odboru za etička pitanja Univerziteta u Beogradu izveštaj na 699 stranica u kom je ponovila stav da doktorska disertacija ministra finansija Siniše Malog ima neosporan naučni doprinos.


Ivanić ostao bez obezbjeđenja, Izetbegović i Čović i dalje pod zaštitom | Banjaluka.net\nIvanić ostao bez obezbjeđenja, Izetbegović i Čović i dalje pod zaštitom\nKako nam je potvrđeno iz više izvora, policijski službenici Direkcije više nisu prisutni ispred zgrade u Banjaluci u kojoj živi Ivanić, kao ni ispred prostorija u Narodnom pozorištu Srpske, koju je Ivanić koristio kao svoj kabinet u Banjaluci u proteklom mandatu.\nU vezi sa ovom temom, šef banjalučke kancelarije Direkcije za koordinaciju Nenad Dragišić uputio nas je na direktora Direkcije Mirsada Vilića. Međutim, ni Vilić nije želio da razgovara telefonom već nam je rekao da pošaljemo pitanja mejlom. Zasad nismo dobili nikakav odgovor.\nKako smo nezvanično saznali, obezbjeđenje može biti ukinuto na lični zahtjev štićene ličnosti ili u situaciji kada Direkcija procijeni da bivši funkcioner više nije ugrožen. Šta se desilo u ovom slučaju – još nije poznato.\nKako smo saznali u PDP, Ivanić se još nalazi u Univerzitetskom kliničkom centru RS, gdje se oporavlja poslije nedavnih zdravstvenih problema.\nPrema nezvaničnim informacijama, bivši hrvatski i bošnjački član Predsjedništva BiH Dragan Čović i Bakir Izetbegović i dalje imaju obezbjeđenje Direkcije za koordinaciju policiiskih tijela, koja je nadležna za zaštitu funkcionera BiH.\nInternim aktom Predsjedništva iz 2003. godine definisana su prava članova Predsjedništva nakon isteka mandata, kao i način ostvarivanja tih prava.\nČlanovima Predsjedništva kojima prestaje mandat dato je pravo na produženi radno-pravni status u trajanju od godinu dana, pravo na posjedovanje diplomatskog pasoša, lično obezbjeđenje i korištenje službenog vozila do godinu dana te angažovanje saradnika i pravo na radnu prostoriju do šest mjeseci po isteku mandata.\nKako je navedeno u jednom od revizorskih izvještaja za Predsjedništvo BiH, zaključkom te institucije iz 2014. godine ograničeno je pravo na troškove goriva na 600 KM mjesečno.


Slobodan Petrović, menadžer u firmi DPC, koja je vlasnik bilborda koji su hakovali Ivan Petrović (21) i Filip Stanisavljević (20), poklonio je u ime svoje kompanije toj dvojici mladića dva vajfaj 4G uređaja kao znak podrške u daljem radu.\nSlobodan Petrović u društvu dvojice mladih hakera\n- Primetili smo da postoji mnogo sistema koji nisu dovoljno dobro obezbeđeni i odlučili smo da to na ovaj način demonstriramo. Vlasnike bilborda smo obavestili mejlom da imaju propust i šta bi trebalo da promene. Na bilbordu se smenjivala slika „The Pirate Bay“ i jedna od definicija “White-hat hackersa”, koji su poznati kao dobri momci, a da bi sve bilo autentičnije, na ekranu je bila i igrica koju smo igrali telefonom - kaže Stanisavljević.\nIz firme DPC, koja je vlasnik spornog multivižen ekrana, kažu da im nije naneta velika šteta.\n- Do sada nam se ovo nije dešavalo, ali cenimo to što su nam momci na simpatičan način ukazali na ovaj veliki problem. Sada je i više nego jasno da moramo bolje da se zaštitimo. U razvijenim zemljama ovakve akcije su nezamislive zbog ozbiljnih sankcija - rekao je menadžer firme Slobodan Petrović.


Vesti online / Vesti / Ex YU / Zagreb: Identifikovano devet srpskih žrtava\n"U Zavodu za sudsku medicinu i kriminalistiku Medicinskog fakulteta u Zagrebu, Republika Hrvatska, uz prisustvo članova porodica, obavljena je identifikacija posmrtnih ostataka devet žrtava srpske nacionalnosti, stradalih tokom oružanih sukoba na prostoru bivše Jugoslavije, u toku 1995. godine, na teritoriji Republike Hrvatske", kaže se u saopštenju.\n"Posmrtni ostaci osam lica su identifikovani metodom analize DNK, dok su posmrtni ostaci jednog lica identifikovani tradicionalnom metodom. Njihova sahrana biće obavljena u skladu sa izraženim željama porodica", saopštila je Komisija.\nKroz ovaj proces, od 2001. do 2018. godine, iz registrovanih grobnica na teritoriji Hrvatske ekshumirani su posmrtni ostaci više od 1.200 žrtava srpske nacionalnosti stradalih u akcijama hrvatske vojske i policije "Bljesak" i "Oluja" a posmrtni ostaci preko 800 identifikovanih žrtava je predato porodicama radi sahrane.\n"Od samog početka procesa ekshumacija i identifikacija posmrtnih ostataka koje su vršene na teritoriji Republike Hrvatske, po zajednički utvrđenoj metodologiji, našoj strani je omogućen monitoring te je i ovog puta identifikacijama prisustvovao monitorski tim Komisije za nestala lica", navela je Komisija.\nOvim je, kako je saopšteno, nastavljen proces identifikacija žrtava srpske nacionalnosti, stradalih u akcijama "Bljesak" i "Oluja" tokom 1995. godine, čije porodice žive u Srbiji, što je od posebnog značaja za porodice nestalih lica, koje godinama pokušavaju da pronađu i dostojno sahrane posmrtne ostatke svojih najbližih.


Zašto nam je potrebna nova veština javnog upravljanja\nPortfolio Manager – Inclusive Political Processes & Civic Participation\nPandemija COVID19 postavila je ogromne izazove pred gradove i nacionalne vlade, naše lekare i škole, pred privredu i sve građane. Izazov je toliko veliki da možemo da zaboravimo da zastanemo i upitamo se - kako bi trebalo dalje? Formirana je nova Vlada Republike Srbije i zato je možda pravi momenat da razmislimo kako bi valjalo upravljati javnim poslovima u budućnosti.\nNeposredna šteta od ovog virusa - veliki broj smrtnih slučajeva i troškovi u sistemu javnog zdravlja - može se pokazati kao samo mali deo ukupnih negativnih ekonomskih i društvenih posledica pandemije, što su UN i UNDP u Srbiji istakli u svom nedavnom Izveštaju o uticaju Covid-19 u Srbiji. Zato je potrebno da se, nakon ove stres probe izdržljivosti našeg sistema javne uprave i javnih službi, pripremimo za novu vrstu javnog upravljanja u uslovima globalne neizvesnosti. Izveštaj je pokazao da je Srbiji nedostajao integrisan pristup u upravljanju institucijama na različitim nivoima, i efikasnost u preraspodeli resursa prema promenljivim potrebama, kao i sposobnost previđanja mogućih ishoda krize i prilagođavanje rešenja shodno tome. Lokalne institucije su brzo reagovale i igrale ključnu ulogu u „gašenju požara“ na terenu, ali često su im nedostajale informacije relevantne za donošenje odluka. Nevladine organizacije, privreda i građani su aktivno pomagali, ali nisu bili uključeni u proces donošenja odluka.\nPostavlja se pitanje „Možemo li bolje u budućnosti?“\nOvu krizu možemo da posmatramo i kao šansu za bolje upravljanje javnim poslovima. Da bismo u tome uspeli moramo biti spremni da menjamo način rada u javnom sektoru i da razvijamo naše institucije na drugačiji način. Kako bi to izgledalo?\nUpravljanje na bazi platforme\nPoput organa našeg tela, javne institucije treba da budu dobro „prokrvljene“ povratnim informacijama od građana, privrede i zajednice, i da ih koriste u procesu donošenja odluka. Dosadašnji pristup podrazumeva da centralni nivo vlasti unapred određuje i ciljeve i način na koji se do njih dolazi, a niži nivoi upravljanja samo sprovode „veliki plan“. Moderan sistem javnog upravljanja bi trebalo da bude proces, u kome do nižih nivoa upravljanja stiže informacija o tome koji ciljevi treba da se ostvare, a način dolaženja do njih zavisi od svake pojedinačne karike u lancu javnog upravljanja i resursa koji su joj na raspolaganju, vodeći pri tom računa da taj proces bude transparentan, inkluzivan i demokratski.\nNa ovaj način funkcioniše pristup upravljanju na bazi platforme, uz snažan oslonac na digitalizaciji, koja treba da omogući da pri sprovođenju javnih politika sve javne službe budu međusobno povezane, i da zaposleni u javnoj upravi steknu nova znanja i veštine.\nUzmimo za primer planiranje reagovanja u mogućoj kriznoj situaciji, recimo u slučaju poplave. Planiranje bi trebalo početi od sagledavanja svih raspoloživih resursa društva koji bi mogli da se iskoriste da se ta kriza prevaziđe, bez obzira da li su reč o javnom, privatnom ili civilnom sektoru. Potrebno je, na primer, prikupiti informacije o tome ko sve i kakvu mehanizaciju ima u opštini ili gradu, koje nevladine organizacije rade sa kojim ranjivim grupama na terenu, koji mediji postoje i da li su aktivni radio amateri. Pored podataka o svim resursima na raspolaganju, upravljanje na bazi platforme podrazumeva i uspostavljanje kontinuirane komunikacije i saradnje sa relevantnim akterima i pre nego što se pojavi kriza. A kada se desi katastrofa, poput velikih poplava iz 2014. u Srbiji, aktiviraju se svi učesnici i uključuju svi resursi za brzo i efikasno delovanje kako bi se ograničile štete, pravovremeno i tačno informisalo stanovništvo i sačuvali životi i najugroženijih članova zajednice.\nDa li smo spremni da u našoj strategiji oporavka od krize primenimo ovaj pristup? I šta je potrebno da bi on dao rezultate?\nNov pristup u kreiranju javnih politika\nOdgovor na COVID19 i oporavak od štete koju je već i još će nesumnjivo izazvati - moraju biti zasnovani na sistemskom pristupu, kroz demokratski proces. To podrazumeva otvoreni dijalog svih zainteresovanih strana, kao i spremnost javnih institucija da stalno uče i unapređuju svoj rad, kako u fazi priprema, tako i u fazi sprovođenja javnih politika.\nUobičajena je praksa objavljivanja teksta nacrta zakona nakon što ga nadležno ministarstvo već pripremi, i prikupljanja mišljenja koje zainteresovane strane treba da pošalju u ograničenom roku. Pri tome, retko se daju povratne informacije o tome koje su sugestije i zašto prihvaćene ili odbijene. Bolje je početi od objavljivanja informacija o samoj nameri da se određena oblast zakonski uredi, uz stalno otvoren poziv na saradnju tokom čitavog postupka.\nOvakav pristup počiva na povezivanju i deljenju organizacionih i upravljačkih kapaciteta više institucija i sektora, uključujući akademsku zajednicu i privatna preduzeća, brzom isprobavanju novih rešenja i korišćenju alternativnih infrastruktura.\nTako na primer, u osmišljavanju i pružanju odgovara na pandemiju mogao bi da učestvuje i privatni deo zdravstvenog sektora, tako što bi se koristili njegovi resursi, poput kol-centara za informisanje građana o merama zaštite.\nTakođe je potrebna sveobuhvatna strategija za rad sa podacima i jasan okvir za praćenje efekata javnih politika. To je važno da bi se, sa jedne strane, osiguralo ostvarenje njihovog dugoročnog uticaja, i sa druge kako bi se „uživo“ pratila svrsishodnost (davno) planiranih aktivnosti. Posebno je značajno korišćenje alternativnih izvora podataka, pored onih iz zvaničnih evidencija, kako bi se brže dobila slika o važnim trendovima u društvu. UNDP Laboratorija za ubrzani razvoj razmatrala je, na primer, korišćenje LinkedIn-a i Google trends i drugih alternativnih izvora za praćenje kretanja migracija stanovništva u okviru rada na rešavanju pitanja depopulacije.\nIstovremeno, potrebno je ojačati analitičke kapacitete organa uprave ključnih za pružanje odgovora na vanredne situacije, kako bi mogli da sagledaju kratkoročne i dugoročne efekte javnih politika i daju preporuke za poboljšanja.\nKonačno, neophodno je redovno korišćenje modela za predviđanje mogućih scenarija, uz analizu rizika, kako bi se razvio sistem ranog upozoravanja za slučaj da se neki od neželjenih scenarija desi u stvarnosti. Pored toga, potrebno je i češće korišćenje brzih eksperimenata na velikom planu, kako bi se ubrzao proces učenja i javne politike učinile fleksibilnijim i samim tim otpornijim na promene. . Pandemija nam je u tom smislu pokazala da su ovakvi eksperimenti mogući, što smo videli kroz ubrzanu digitalizaciju obrazovanja, što je primer koji treba da ohrabri inovacije i u drugim oblastima.\nDijalog i razumevanje\nDobra uprava počiva na legitimitetu ključnih institucija demokratije, poput nacionalnog parlamenta i skupština gradova i opština. Potrebno je obezbediti aktivnu ulogu predstavničkih tela i u slučajevima kriza, poput pandemije, kako bi mogli da obavljaju svoju funkciju nadzora i kontrole izvršne vlasti.\nParlamenti treba da budu primer dobre prakse za dijalog i kompromise, kao mesta na kojima se otvoreno debatuje. Kako bi bila spremna i na vanredne uslove, predstavnička tela bi trebalo da dalje razviju svoje digitalne resurse, kako ljudske tako i tehničke i proceduralne. Digitalni kapaciteti treba da im omoguće da u svim uslovima mogu da obavljaju redovan zakonodavni i nadzorni rad i da budu otvoreni za stalnu komunikaciju poslanika i odbornika sa građanima. Dobar primer za to su online javna slušanja i javne rasprave, otvorene za sve, kao i uvođenje rešenja „e-Parlament“ u nizu skupština opština i gradova u Srbiji, uz podršku Vlade Švajcarske.\nPredstavnička tela takođe moraju da razviju sopstvene analitičke i istraživačke kapacitete, kao i da imaju stalno telo koje se bavi dugoročnim planiranjem, mimo četvorogodišnjeg ciklusa, poput parlamentarnog Odbora za budućnost. Ovakva tela bi između ostalog, pratila ostvarivanje Ciljeva održivog razvoja i Agende 2030 i zastupala interes budućih generacija, koristeći se primerima dobre međunarodne prakse.\nPionir u ovoj oblasti je bio parlament Finske još 1993. godine, a Južnokorejska skupština svoje slično telo osnovala 2018. godine. Vels od 2011. godine ima nezavisnu instituciju Poverenika za održivu budućnost, koji vladi pruža podršku u promociji održivog razvoja savetovanjem ministara, okupljanjem svih zainteresovanih strana kako bi se razvila rešenja za kompleksna pitanja čije rešavanje će imati uticaj na više generacija.\nOvakva tela prate dugoročne trendove, a naročito odnos između industrijskog i tehnološkog napretka i njegovih posledica na razvoj društva. Takođe, Parlament bi mogao da hitno pokrene proces izrade nacionalnog Plana razvoja uz široku debatu o verovatnim, mogućim i željenim budućnostima.\nZa dobru javnu upravu neophodni su ljudi sa širokim okvirom kompetencija, u kome digitalne veštine zauzimaju važno mesto. Upravni i drugi administrativni postupci treba da se razvijaju tako da budu digital by design i da budu razvijani imajući u vidu potrebe krajnjih korisnika, poput građana, privrede i drugih aktera. Pored razvijanja novih digitalnih usluga, postojeće usluge je potrebno digitalizovati bez pukog prevođenja postojećih, „analognih“ procesa u digitalno okruženje, već prateći iste smernice kao i za nove usluge.\nU kadrovskom smislu, treba postići bolji balans profila rukovodećih ljudi u upravi i povećati udeo onih sa akademskim i praktičkim iskustvom u oblasti matematike, inženjerstva, tehnologije i nauke (STEM), ali i ohrabriti uspešne pojedince iz kreativnih industrija i oblasti umetnosti da prepoznaju svoje mogućnosti za rad u javnoj upravi.\nUpravljanje na bazi platforme u praksi\nPandemija virusa COVID19 u Srbiji ukazala je na dramatične razlike u kapacitetu gradova i opština za brzo i pravilno reagovanje. To nam pokazuje da je potrebno unaprediti mehanizam razmene informacija i koordinaciju između organa na različitim nivoima organizovanja, republičkom i lokalnom.\nOslanjanje na koncept platforme bi moglo da pomogne u lokalnom žarištu tokom zdravstvene krize, ukoliko, na primer, lokalni dom zdravlja ili opština nemaju dovoljne ljudske, organizacione ili upravljačke kapacitete. U tom slučaju bi moglo biti organizovano preseljenje dela kapaciteta iz jedne lokalne samouprave (Ili sa nacionalnog nivoa) u drugu, dok se ne sanira lokalna kriza.\nU slučaju poplava, važno je na primer imati informacije o mehanizaciji i resursima i privatnog građevinskog sektora u ugroženim područjima, uz razrađene protokole za njihovo korišćenje.\nOvaj pristup omogućava sinergiju centralnog autoriteta moći, koji zauzima formalni položaj u sistemu i ima sužena saznanja, sa lokalno distribuiranim resursima, praktičnim znanjem i iskustvom.\nJedan od najvažnijih zadataka jeste brzo prepoznavanje novih ugroženih kategorija stanovništva koje nepredviđene situacije brzo stvaraju. Kao što je UN/UNDP izveštaj o uticaju COVID-19 pokazao, tu bi mogle da pomognu organizacije civilnog društva koje rade na terenu i u stalnom su direktnom kontaktu sa ugroženim grupama koje možda nisu adekvatno pokrivenesistemom usluga socijalne pomoći i zaštite.\nZajedničko planiranje, priprema različitih scenarija i stalna obuka za delovanje su neophodni elementi novog sistema. Parlamentu bi se digitalizacijom rada omogućilo da nesmetano deluje u svim okolnostima, a stalnim kontaktom sa građanima bi uvek iznova potvrđivao legitimitet predstavničkog tela i održavao poverenje građana na visokom nivou. Digitalizacija uprave uz uvođenje kadrova drugačijeg profila od tradicionalno prisutnih je istovremeno i oslonac i jedan od pokretača čitavog procesa, koji u celini donosi novi kvalitet i daje novu veštinu javnog upravljanja.\nPristup javnom upravljanju na bazi platforme omogućava korišćenje kapaciteta čitavog društva, akademske zajednice, privrede i organizacija civilnog društva u pripremi i analizi i javnih politika.\nOvakav sistem, koji počiva na razuđenim, ali dobro povezanim kapacitetima je fleksibilan, poput velikog broja solarnih panela na krovovima kuća povezanih u jedinstvene električne mreže, i deljenja energije u skladu sa periodima osunčanosti i potrebama.


Prvi put u istoriji avion Lufthanse sletio u Crnu Goru – Bankar.me\nPrvi put u istoriji avion Lufthanse sletio u Crnu Goru\nApril 14, 2019 AVIO SAOBRAĆAJ, Članci, CRNA GORA, SVE VIJESTI Leave a comment\nPutnike i specijalne goste iz ovog aviona dočekali su predstavnici Aerodroma Crne Gore, opštine Tivat, menadžment Lufthansa grupe, kao i ambasador Njemačke u Crnoj Gori Hajnrih Robert Veber.\nPrvi let je označio početak Lufthansine veze jednom sedmično između Tivta i njenih glavnih čvorišta u Njemačkoj. Subotom, let pod brojem LH1733 će saobraćati iz Tivta za Minhen, a nedjeljom počevši od 14. aprila Lufthansa će letjeti iz Tivta za Frankfurt. Oba leta, za Minhen i za Frankfurt će biti realizovani avionom tipa Airbus A319 i imaće Internet ponudu na letu- Lufthansa FlyNet .\n“Ovaj prvi let predstavlja specijalan dogadjaj za istoriju Lufthanse. Kako je Crna Gora važno tržište za nas, sa mnogo potencijala, Lufthansa je odlučila da uvede 2 nova leta i poveže Tivat sa oba svoja glavna aerodroma u Frankfurtu i Minhenu. Mi smo zaista ponosni što otvaramo vezu sa Crnom Gorom, pružajući mogućnost lokalnom tržištu da se još više poveže s globalnom mrežom letova unutar Lufthansa Group”, rekao je Peter Pulem, direktor prodaje za Centralnu, Istočnu i Jugoistočnu Evropu za Lufthansa Groupu.\n“Dolazak Lufthanse nije samo važno za Aerodrome Crne Gore već i za Crnu Goru kao turističku destinaciju. Prodaja karata za obje linije ide izuzetno dobro što govori o opravdanosti otvaranja tih ruta. Veoma sam ponosan jer je ovo istorijski dan za Aerodrome Crne Gore jer je dolazak Lufthanse dokaz stabilnosti, bezbjednsti i perspektive i kompanije na čijem sam čelu i naše države. Dugo smo pregovarali i uvjeren sam da je ovo samo početak uspješne saradnje. Nastavljamo razgovore koji će nadam se rezultirati otvaranjem novih linija”, istakao je Danilo Orlandić, izvršni direktor Aerodroma Crne Gore.\nHajnrih Veber naglasio je da je veoma srećan zbog dolaska Luftanse u Crnu Goru i naveo da je to dokaz ne samo stabilnosti države u političkom smislu i njenog uspješnog koračanja ka Evropskoj uniji ,već i potencijala zemlje kao turističke destinacije.\nDodatno, još tri kompanije iz Lufthansa Grupe već lete iz Crne Gore. Brussels Airlines nudi letove jednom sedmično iz Tivta za Brisel a Eurowings leti jednom sedmično iz Tivta za Diseldorf.\nAustrian Airlines leti svakog dana iz Podgorice za Beč. Ukupno, avio kompanije iz Lufthansa grupe lete do 308 destinacija u 102 zemlje širom svijeta.\nPOJMOVILufthansa lufthansa crna gora lufthanza tivat\nPrevious Žugić: Bankarski sektor likvidan, dalji pad nekvalitetnih kredita\nSljedeći Rast prometa obilježio sedmicu na Montenegroberzi\nLufthansa u prvom kvartalu imala gubitak od milijardu eura


Pentagon sumnja da je za bombaški napad odgovorna grupa Ansar al Islam - 2003-08-08\nZvaniènici sekretarijata za odbranu kažu da ispituju moguæu umješanost teroristièke grupe Ansar Al Islam u smrtonosnom bombaškom napadu u Bagdadu. General pukovnik Norton Švarc, direktor vojnih operacija u združenom generalštabu amerièkih oružanih snaga govorio je novinarima u Pentagonu o toj teroristièkoj grupi, za koju administracija predsednika Buša tvrdi da je blisko povezana sa al Kaidom i da ima njenu podršku.\n“Jedna organizacija za koju smo sigurni da je u Iraku i okolini Bagdada je Ansar al Islam, ali još ne znamo da li je baš ta organizacija povezana sa bombaškim napadom. Možda æe se to razjasniti narednih dana, ali je to organizacija koja je povezana sa Al Kaidom i jedna od organizacija na koju æemo posebno obratiti pažnju.“\nU eksploziji automobila bombe ispred jordanske ambasade poginulo je najmanje 11, a povrdijedjene su desetine ljudi. Medju poginulima je i pet iraèkih policijaca koji su obezbjedjivali zgradu ambasade. Pentagon nagovještava da još ne planira da koalicionim vojnicima pojaèa obezbjedjenje na lokacijama poput stranih ambasada.\nGeneral Švarc kaže:\n“Mnogo je vjerovatnije da æe Iraèani sami obezbjedjivati zgrade stranih ambasada u Bagdadu. Uostalom, kao što znate, imamo 33 hiljade iraèkih policajaca u zemlji, a otprilike je nekoliko hiljada na dužnosti u Bagdadu. To je naèin da se odgovori na ovaj problem - da unutrašnju bezbjednost osiguravaju Iraèani za Iraèane“.\nUprkos posljednjem bombaškom napadu, general Švarc je ocijenio da se bezbjednosne prilike u Iraku popravljaju, ponajviše zahvaljujuæi svakodnevnim racijama amerièkih trupa usmjerenim protiv pristalica svrgnutog iraèkog vodje Sadama Huseina.


Još neizvjesno hoće li Rusija uvesti sankcije BiH\nJabuke u jednom od tržnih centara u Moskvi\nBosna i Hercegovina odgovorila je Rusiji na upite o uzgoju voća čiji je izvoz iz BiH za Rusku Federaciju u posljednjih dva mjeseca, samo kada su u pitanju kruške i jabuke, porastao na 2.066 tona ukupne vrijednosti u iznosu od 1.3 miliona eura. No, u Ministarstvu vanjske trgovine i ekonomskih odnosa ne mogu reći da li je utvrđeno da su evropske zemlje preko BiH izvezle svoje proizvode.\nNaime, Ruska služba za veterinarski i fitosanitarni nadzor najavila je da bi mogla ograničiti ili zabraniti uvoz voća i povrća iz BiH dok joj ne bude objašnjeno višestruko povećanje izvoza pojedinih proizvoda poput jabuka, krušaka ili grožđa u ovoj godini. Rusi sumnjanju da Evropska unija preko BiHkrši zabranu izvoza u njihovu državu.\nU nadležnim institucijama potvrđuju da je evidentiran povećan izvoz u Rusiju naročito jabuka. Poljoprivrednici izražavaju sumnju da su uvozni lobiji i mešetari iskoristili priliku, uvezli robu od susjeda koji su u EU i izvezli je u Rusiju.\nU instutucijama BiH napominju da BiH ima plantaže voća te da treba sačekati provjerene podatke.\nPrema podacima Vanjskotrgovinske komore BiH, u ovoj godini došlo je do povećanja izvoza iz BiH u Rusiju budući da je ta zemlja, nakon što je EU uvela sankcije, otvorila svoje tržište za druge dobavljače. I ne samo u Rusiju,BiH bilježi rast izvoza jabuka za mnoge zemlje u svijetu, kaže Igor Gavran iz Vanjskotrgovinske komore BiH i dodaje da je izvoz jabuka u Rusiju za devet mjeseci ove godine iznosio nešto više od 800 tona, a za isti period prošle godine oko 100 tona, što je osam puta više.\nNo, u Upravi za indirektno oporezivanje kažu da je u posljednja dva mjeseca izvoz jabuka i krušaka u Rusiju premašio 2000 tona. Glasnogovornik Uprave Ratko Kovačević napominje da BiH ima plantaže ovog voća i da je iskoristila mogućnost povećanja izvoza od kad je EU uvela sankcije Rusiji.\nU Upravi potvrđuju i informaciju da je u Bosnu i Hercegovinu u posljednja dva mjeseca iz EU nešto više od 7.000 tona jabuka, u vrijednosti od 2,4 miliona KM (1.2 miliona eura) dok je u istim mjesecima 2013. uvezeno samo 321 tona jabuka u vrijednosti od 165.000 KM (83.000 eura).\nDomaći poljoprivrednici izražavaju sumnju da se ipak radi o mogućim malverzacijama s obzirom na lošu godinu u kojoj je BiH imala nezapamćene poplave te je i urod voća i povrća bio znatno manji nego ranijih godina.\nPredsjednik uduženja voćara Republike Srpske Dragoje Dojčinović smatra da su uvozni lobiji organizovali preprodaju voća iz susjednih zemalja u Rusiju koji već imaju uhodane šeme i novac da potplate carinike.\n"Povećanje uvoza sam primijetio još prije dva mjeseca, iz Slovenije, Hrvatske, Mađarske, sad i iz Poljske. Ne ide nam to na ruku. Riječ je o ogromnim količinama koje mi ne možemo proizvesti i koje nismo u Rusiju izvezli. I nas su ugušili na domaćem tržištu jer su jeftiniji. Jabuka proizvedena u EU je oko 16 centi, a naša je oko 32,5 centi eura. Šverceri zaradjuju 1000 po šleperu i na brzinu se obogate. Mi proizvodimo 30-40% više od domaće potražnje. Ako se zatvori rusko tržište, mi ćemo platiti najveću cijenu. Ja sam izvezao pet šlepera jabuka i krušaka u Rusiju, to nikad prije nisam uspio. Da smo imali deset puta više, sve smo mogli prodati na ruskom tržišzu. Ali ova godina bila loša zbog grada", kaže Dojčinović\nPrema podacima Uprave za indirektno oporezivanje BiH\nIz Bosne i Hercegovine je u Rusiju u deset mjeseci 2014. godine ukupno izvezeno 94 tone krompira ukupne vrijednosti u iznosu od 73.474 KM. ( 37.000 eura ) U istom periodu 2013. godine BiH nije izvozila krompir u Rusiju.\nIz Bosne i Hercegovine je u Rusiju u deset mjeseci 2014. godine ukupno izvezeno jabuka i krušaka 2.066 tona ukupne vrijednosti u iznosu od 2,6 miliona KM ( 1.3 miliona eura) . Za isti period 2013. godine ukupno izvezeno jabuka i krušaka 10 tona ukupne vrijednosti 9.410 KM ( 4.500 eura )\nIz Bosne i Hercegovine je u Rusiju u deset mjeseci 2014. godine ukupno izvezeno 53 tone ukupne vrijednosti u iznosu od 87.204 KM ( 43.000 eura) Za isti period godinu ranije Izvezeno je 65 tona u iznosu od 125.068 KM. (65.000eura)\nCertifikate o porijeklu domaćih proizvoda izdaju entiteti i Brčko distrikt pa se čekalo da svako dostavi podatke za svoje područje.\nMinistarstvo vanjske trgovine BiH podatke je objedinilo i poslalo Ruskoj Federaciji. Sada se čeka odgovor da li je BiH učestvovala u kršenju embarga ili ne.\nPismo ambasadora BiH u Rusiji


Mladi pčelari dobijaju svoju šansu – Radio Medvedja\nMladi pčelari dobijaju svoju šansu\nPosted on 23 новембра, 2017 23 новембра, 2017 by Vesti\nNemačka organizacija za tehničku saradnju GIZ dodelila pčelarskom udruženju opremu i košnice.\nProjekat Nemačke razvojne saradnje Podsticanje zapošljavanja mladih uspostavio je saradnju sa opštinom Medveđa u cilju pružanja podrške mladima koji žele da se zaposle u poljoprivredi. Tim povodom, juče je u Skupštinskoj sali opštine Medveđa održano svečano uručivanje opreme pčelarskom udruženju “Apis”. Opština Medveđa je dala svoj doprinos, tako što je obezbedila prostorije za rad udruženja. Predstavnici GIZ-a iz Nemačke, koji su juče prisustvovali uručivanju, naglasili su da je Nemačka najveći bilateralni donator u Srbiji, i ova zemlja ima interes da se Srbija razvije. Fokus organizaije biće ulaganje i pomoć jugu Srbije u cilju sprečavanja odlaska mladih.\nPčelarima je opremu uručio vođa GIZ-ovog projekta Hajnc Diter Harbers, koji je ovom prilikom istakao da se nada da će se broj članova ovog udruženja povećati, a samim tim i zaposliti mladi.\nPredsednik opštine Medveđe se zahvalio donatorima, i istakao da će zajednička misija osigurati bolju i sigurniju budućnost mladih.\nPredsednik udruženja „APIS“ Miloš Jović je ovom prilikom rekao da je ovo veoma važna podrška za našu opštinu, jer je podsticanje zapošljavanja mladih osnova lokalnog ekonomskog razvoja. Cilj udruženja je da bude atraktivno za mlade u opštini Medveđa, kako bi ostvarili prihode od kojih mogu izdržavati sebe i svoje porodice.\nPosted in Vesti Tagged giz, medvedja, pcelari\n← Svako ima pravo da se bavi sportom\nPoslednja akcija dobroboljnog davanja krvi u ovoj godini →


IMMOFINANZ otvorio deseti STOP SHOP ritejl park u Srbiji – NS Reporter\nSREMSKA MITROVICA – Austrijski IMMOFINANZ, vodeća kompanija za nekretnine, investiranje i razvoj u Centralnoj i Istočnoj Evropi, otvorila je danas deseti STOP SHOP ritejl park u Srbiji, u Sremskoj Mitrovici. Zvaničnoj ceremoniji otvaranja prisustvovali su ministar poljoprivrede, šumarstva i vodoprivrede i bivši gradonačelnik Sremske Mitrovice Branislav Nedimović, Ditmar Rejndl (Dietmar Reindl), glavni operativni direktor kompanije IMMOFINANZ i Joško Piteša, menadžer operacija kompanije IMMOFINANZ u Srbiji.\nGospodin Joško Piteša, menadžer operacija kompanije za Srbijju istakao je da je IMMOFINANZ izgradnjom 10-og STOP SHOP-a ispunila svoj cilj postavljen na otvaranju prvog ritejl parka u Srbiji, u Čačku 2015. godine. „Veoma smo ponosi na otvaranje našeg desetog STOP SHOP ritejl parka u Srbiji. STOP SHOP brend fokusira se na izgradnju ritejl parkova u malim gradovima i okruzima kako bi lokalnim stanovnicima omogućio pristup širokom spektru proizvoda i brendova. Takođe, STOP SHOP ritejl park je idealan za „pametne kupce“ koji cene pristupačne lokacije sa kvalitetnim proizvodima i pristupačnim cenama“, istakao je gospodin Joško Pitesa.\nGospodin Ditmar Rejndl, glavni operativni direktor kompanije IMMOFINANZ se ovom prilikom obratio posetiocima rekavši da je 2015. prvobitna investicija IMMOFINANZ-a u Srbiji iznosila 60 miliona evra i da je, zaključno sa 2019. godinom, ova investicija porasla na 112 miliona evra. Od dolaska STOP SHOP ritejl parkova u Srbiju, otvoreno je 1.700 radnih mesta.\nSTOP SHOP je brend ritejl parkova kompanije IMMOFINANZ u Centralnoj i Istočnoj Evropi. Radi se o privlačnim i praktičnim lokalnim snabdevačima koji pokrivaju područje od 30.000 do 150.000 stanovnika i nude širok spektar proizvoda uz povoljan odnos cene i usluge. Svojom dobrim saobraćajnim vezama kao i prostranim parkingom, STOP SHOP je usmeren na praktične, pametne kupce, koji cene lako dostupne lokacije. IMMOFINANZ STOP SHOP portfolio trenutno obuhvata 81 ritejl park (uključujući STOP SHOP Sremska Mitrovica) u devet zemalja: Slovačka (16), Mađarska (14), Austrija (13), Češka (10), Slovenija (9), Srbija (10), Poljska (7), Hrvatska (1) i Rumunija (1).\nUrednik2019-08-22T21:00:43+02:0022. 08. 2019.|


Oslobođen Rus kog su pretukli i uhapsili Albanci - Sputnjik Srbija\n11:42 27 Oktobar 2020\n15:23 28.05.2019 (osveženo 16:04 29.05.2019) Preuzmite kraći link\n„Oslobođen je jedan pripadnik misije UN — državljanin Rusije“, kratko je saopštila predstavnica za medije misije UN Sanam Dolatšani.\nZahtev Rusije Prištini: Hitno oslobađajte Rusa\nZa sada nije poznato kakvo je zdravstveno stanje državljanina Rusije.\nKako je ranije saopštila misija Ujedinjenih nacija na Kosovu, policija kosovskih Albanaca u utorak ujutro privela je dva člana misije, koji su kasnije povređeni prebačeni u bolnicu. Ruska Ambasada u Beogradu je potvrdila da je jedan od njih državljanin Ruske Federacije — Mihail Krasnoščekov i zatražila njegovo oslobađanje. Specijalni predstavnik generalnog sekretara organizacije na Kosovu Zahir Tanin takođe je zatražio oslobađanje osoblja UN.


Prirodno-matematički fakultet > Vesti > Najave > Seminar BEST Design Week 2012\nUvidevši da je potrebno omogućiti studentima da se kreativno i inovativno izražavaju nezavisno od sturke, studentska organizacija BEST zajedno sa IT Akademijom je odlučila da i ove godine organizuje BEST DESIGN WEEK- besplatni seminar dizajna za sve studente tehničko-tehnoloških fakulteta koji žele da se upute u osnove ove kreativne veštine. Seminar će biti održan od 17tog do 22gog decembra, pri čemu će participanti imati priliku da slušaju niz predavanja iz sfere vizuelnih umetnosti na temu dizajn je svuda.\nSeminar sadrži teorijski deo, kroz koji će se studenti upoznati sa opštim pojmovima dizajna i brendiranja, ali i praktični deo, koji će se odnositi na rad u softverskim paketima za dizajn. Na taj način će seminar obuhvatiti oblast obrade fotografija i dizajn publikacija. Predavanja će biti organizovana u prostorijama međunarodne škole za edukaciju i informatiku ITAcademy, u Zemunu (http://www.it-akademija.com).\nDizajn je deo savremene svakodnevnice, i uvidevši da on poseduje potencial da utiče na uspeh najrazličitijih projekata i ponuda, BEST je odlučio da omogući mladima kojima je to u interesu da steknu znanje iz ove koristne oblasti. Na taj način BEST Beograd želi da doprinese komplementarnom obrazovanju studenata i daljem razvoju njihove profesionalne karijere.\nZa više informacija o seminaru i načinu prijave posetite zvaničnu web stranicu www.best.rs


Objavljeno u kategoriji BiH na 21.05.2018 23:00:00\nMemić i Feraget na jednim od protesta\nSARAJEVO, (Patria) - Muriz Memić, otac ubijenog mladića Dženana Memića 22. maja é sa svojim advokatom Ifetom Feragetom održati sastanak sa predsjednikom VSTV-a Milanom Tegeltijom i potpredsjednicama Jadrankom Lokmić-Misirača i Ružicom Jukić. Sastanak počinje u 14 sati, a nakon sastanka Memić i Feraget dat će izjave za medije ispred zgrade Suda BiH.\n- Predsjednika VSTV-a ću upoznati sa svim nezakonitostima u slučaju ubistva mog sina i neradu Tužilaštva KS koje je sakrilo dokaze, tvrdilo da ne postoje. Ovo je slučaj gdje se promijenilo devet tužilaca, zašto ako je riječ o saobraćajnoj nesreći - kazao je Memić.\nNa Kantonalnom sudu u Sarajevu 22. maja će biti nastavljeno suđenje Ljubi i Bekriji Seferoviću za izazivanje saobraćajne nesreće i spriječavanje dokazivanja u slučaju smrti Dženana Memića. Suđenje se privodi kraju, a porodica Memić nakon okončanja postupka očekuje novu istragu o ubistvu Dženana Memića. Podsjećamo, već više od dvije godine nije poznato kako je Memić zadobio povrede u Velikoj aleji 8. februara 2016. godine od kojih je preminuo 15. februara 2016. godine.


Rekordan broj gostiju u Opatiji - TU magazin\nRekordan broj gostiju u Opatiji\nU prva dva meseca ove godine ostvareno je 21% više noćenja u odnosu na rekordnu 2019. godinu, što samo potvrđuje da Opatija nije samo najposećenija destinacija na Kvarneru, već je i među najuspešnijim u Hrvatskoj\nVeć dva meseca zaredom Opatija je najposećenija destinacija na Kvarneru i među najusposećenim destinacijama u Hrvatskoj. Sama romantična atmofsera i odlična turistička ponuda su obezbedili vrhunske rezultate koji su trenutno iznad nivoa rezultata ostvarenih rekordne 2019. godine.\nOpatija je samo u februaru privukla 14.413 gostiju koji su ostvarili 34.108 noćenja, što je rast od 11% u broju noćenja u odnosu na 2019. godinu.\nNajviše turista je bilo iz Hrvatske, Slovenije, Austrije, Sjedinjenih Država, Italije i Nemačke. Najviše noćenja je ostvareno u kolektivnim smeštajima, 86% ukupnog broja noćenja ostvareno je u hotelima, 12% u privatnom smeštaju, dok je preostalih 2% ostvareno u nekomercijalnim smeštajima.\nDobri rezulati iz februara su posledica dobrog pozicioniranja Opatije kao popularne celogodišnje destinacije, dobrih promotivnih aktivnost, kao i dobrom prezentacijom turističke ponude na domaćim i stranim tržištima.\nPrethodni tekstNajtvrđi sir na svetu\nSledeći tekstUživaj u magiji Foče


Vesti iz sveta - Strana 687\nFrancuski državni institut za nuklearnu bezbednost saopštio je da radioaktivni oblak koji se iznad Evrope pojavio krajem septembra i početkom oktobra ukazuje na mogućnost neke nuklearne nesreće u Rusiji ili Kazahstanu u tom periodu. Svi uveravaju ...\nPredsednici Rusije i SAD, Vladimir Putin i Donald Tramp, nakratko su razgovarali na marginama samita Azijsko-pacifičke ekonomske saradnje u Vijetnamu i potvrdili zajedničko saopštenje o Siriji, prenosi "Tas". Putin je izjavio da je imao normalan d...\nRacija: Lov na ISIS u Istanbulu, uhapšeno 100\nTurska policija uhapsila je danas 100 osoba u tri odvojene operacije zbog sumnje da su povezane sa Islamskom državom, javila je agencija Anadolija.\nRadioaktivni oblak nad Evropom proteklih nedelja nagoveštava da je došlo do nesreće u nuklearnom objektu u Rusiji ili Kazahstanu poslednje nedelje septembra.\nUstavni sud Nemačke doneo je danas odluku po kojoj se transrodnim osobama dozvoljava upisivanje takozvanog trećeg pola u zvanična dokumenta.\nKolumbija: Najveća zaplena u istoriji - 12 tona kokaina\nMarin Le Pen može pred sud, oduzet joj imunitet\nFrancuski parlament ukinuo je danas liderki krajnje desnice Marin Le Pen imunitet od krivičnog gonjenja, čime je dao zeleno svetlo za početak sudskog procesa protiv nje zbog objavljivanja jezivih prizora nasilja Islamske države na Tviteru.\nHiljade Katalonaca ponovo na ulicama\nPosle protesta danas u podne, hiljade ljudi okupilo se ponovo večeras u Barseloni i drugim katalonskim gradovima, tražeći oslobađanje 10 Katalonaca koje su španske vlasti stavile u pritvor pod optužbama za pobunu i podsticanje pobune.\nBritanija: Građani EU će moći da ostanu posle Bregzita\nVelika Britanija je saopštila da će građani Evropske unije moći da ostanu u toj zemlji posle Bregzita, a da će oni kojima boravak ne bude odobren imati pravo žalbe, što je deo nove ponude te zemlje pred ovonedeljnu rundu pregovora s EU o razlazu.\nAgenti FBI-ja stigli u Albaniju, počinje "lov na krupne ribe"\nDva agenta američkog Federalnog istražnog biroa stigla su u Albaniju kako bi pomogla u istragama u vezi sa pranjem novca i organizovanim kriminalom. Američki agenti su u Tirani posle serije skandala sa švercom droge u zapadnu Evropu, u koji su bil...\nFrancuska: U toku antiteroristička akcija, sedmoro uhapšeno\nU francuskom regionu Primorski Alpi u toku je antiteroristička operacija\nZabranjeni referendum u Kataloniji nije izazvao samo političku krizu u Španiji, već je postao "noćna mora" i "tempirana bomba" za belgijsku vladu, piše danas AP.\nNajmlađa žrtva pucnjave u teksaškoj crkvi imala je samo 18 meseci, a napadač je pre pucnjave svojoj tašti slao preteće poruke, saopštili su zvaničnici.\nSmenjeni predsednik Katalonije Karles Pućdemon i četvoro bivših ministara tog španskog regiona predali su se danas policiji u Briselu, posle čega je počeo proces njihove moguće ekstradicije Španiji, saopštilo je belgijsko tužilaštvo.\nVijetnam: Tajfun odneo 27 života, 22 osobe nestale


Rusija: Poništavanje međuvladinih sporazuma o Južnom toku | Autonomija\nRusija: Poništavanje međuvladinih sporazuma o Južnom toku\nSada predstoji "dug proces anuliranja sporazuma o Južnom toku i rešavanja mogućih finansijskih trebovanja"\nPortparol Kremlja Dmitrij Peskov izjavio je da posle objavljivanja o obustavljanju projekta Južni tok, slede procedure kako bi međudržavni sporazumi o izgradnji tog gasovoda prestali da važe.\n„Realizovaće se procedure o prestanku važenja sporazuma“, rekao je Peskov današnjem dnevniku Komersant.\nList navodi da Rusiji sada predstoji „dug proces anuliranja sporazuma o Južnom toku i rešavanja mogućih finansijskih trebovanja“.\nS tačke gledišta Rusije, dodaje list, reč je o „višoj sili“, pošto je Bugarska, koja je govorila o velikoj zainteresovanosti za projekat, neočekivano izmenila stav i nije dozvolila izgradnju gasovoda.\nPravnici koje je anketirao „Komersant“, navode da se kazne za izlazak ili poništavanje međuvladinih sporazuma ne predviđaju, a da se procedura reguliše samim dokumentom.


Članstvo u SAM.I - IDC Serbia\nHome > Mreže i članstva > Članstvo u SAM.I\nŠta je međunarodna Samarićanska mreža?\nPre 20 godina, 11 avgusta 1994. sledeće organizacije su formirale SAM.I:\nDansk Folkehjaelp (DKFH) i\nFédération des Secouristes Francais-Croix Blanche (CB)\nDanas se ova mreža sastoji od 16 članica iz 15 zemalja i širi se i dalje. IDC je postao deo SAM.I mreže u septembru 2013.\nSAMARITAN INTERNATIONAL je evropska federacija neprofitnih i nevladinih organizacija koje su nezavisne od političkih, verskih i religijskih organizacija i koje rade u oblasti socijalnih usluga, civilne zaštitu, prve pomoći i volonterskog rada.\nSAMARITAN INTERNATIONAL je posrednik između evropskih institucija i svojih članica u oblastima koje su od interesa za njihov rad, a prvenstveno u oblasti medicinske zaštite, volonterskog rada i humanitarne pomoći.\nSAMARITAN INTERNATIONAL neguje zajedničku saradnju između svih organizacija koje rade u oblastima od interesa za članice kroz izdavanje publikacije, organizacija stručnih sastanaka i konferencija i kroz zagovaranje.\nSAMARITAN INTERNATIONAL je posvećen razvoju kvalitetnih i inovativnih socijalnih usluga u oblastima podrške starima, dece i rada sa mladima, u oblasti nege za osobe sa invaliditetom, pružanja podrške žrtvama nasilja i ugroženim grupama.\nSAMARITAN INTERNATIONAL je posvećen širenju evropskih mreža pomoći i humanitarne pomoći. Posvećena je stvaranju zajedničkih standarda koji se primenjuju na svim nivoima u slučaju različitih vrsta katastrofa.\nSAMARITAN INTERNATIONAL smatra da su obuke prve pomoći za sve građane preduslov samopomoći u svakodnevnim ili vanrednim okolnostima.\nSAMARITAN INTERNATIONAL vidi uključenost volontera kao osnovni preduslov za izgradnju funkcionalnog sistema pomoći.Šta je međunarodna Samarićanska mreža?\nDanas se ova mreža sastoji od 19 članica iz 18 zemalja i širi se i dalje. IDC je postao deo SAM.I mreže u septembru 2013. IDC je postao deo SAM.I mreže u septembru 2013.\nVodeći principi SAMARITAN INTERNATIONAL je evropska federacija neprofitnih i nevladinih organizacija koje su nezavisne od političkih, verskih i religijskih organizacija i koje rade u oblasti socijalnih usluga, civilne zaštitu, prve pomoći i volonterskog rada.\nZagovaranje SAMARITAN INTERNATIONAL je posrednik između evropskih institucija i svojih članica u oblastima koje su od interesa za njihov rad, a prvenstveno u oblasti medicinske zaštite, volonterskog rada i humanitarne pomoći.\nSAMARITAN INTERNATIONAL neguje zajedničku saradnju između svih organizacija koje rade u oblastima od interesa za članice kroz izdavanje publikacije, organizacija stručnih sastanaka i konferencija i kroz zagovaranje. Socijalne usluge SAMARITAN INTERNATIONAL je posvećen razvoju kvalitetnih i inovativnih socijalnih usluga u obalstima podrške starima, dece i rada sa mladima kao i u oblasti nege za osobe sa invaliditetom.\nVolonterski program IDC ima za cilj formiranje, održavanje i širenje volonterske mreže IDC-ovih volontera,...\nU okviru Programa Socijalni razvoj obuhvaćeni su projekti koji za cilj imaju podsticanje socijalne...\nIDC-ov program Ekonomskog razvoja podrazumeva razvoj programa neformalnog obrazovanja i ekonomskog osnaživanja osetljivih društvenih...


MAKEDONIJA DOBILA NOVU VLADU: Premijer Zaev najavio razvoj privrede, jačanje pravne države i evrointegracije\nNova makedonska vlada, koja pored premijera, ima 25 ministara, položila je svačanu zakletvu pred predsednikom Sobrana Talatom Džaferijem pet minuta pre ponoći\nObjavljeno: 01.06.2017. 08:27h\nFoto: Premijer Makedonije Zoran Zaev sa ministrima novoizabrane Vlade; Autor: EPA\nSobranje Makedonije je večeras većinom glasova izabralo koalicionu vladu koju je lider Socijaldemokratskog saveza Makedonije (SDSM) Zoran Zaev formirao sa dve albanske partije, Demokratskom unijom za integracije (DUI) i Alijansom za Albance.\nKRIZA NIJE GOTOVA, SAMO JE U NOVOJ FAZI: Da li će nacionalisti uništiti Makedoniju https://t.co/NVtPWNIHkK pic.twitter.com/4PlCA2Dddk\n"Ja i članovi mog kabineta imamo nameru da radimo na povezivanju, a ne deljenju", rekao je Zaev, pozivajući poslanike i građane da daju podršku novoj reformskoj vladi za, kako je rekao, život u Makedoniji.\n"Dobre stvari koje je započela sadašnja vlada nećemo prekidati, dok ćemo one koje ne valjaju promeniti", istakao je Zaev.\nU pogledu imena države, Zaev je istakao da će nova vlada o tome razgovarati sa opozicijom i odluku donositi konsenzusom, nakon čega će to morati biti potvrđeno na referendumu. Sve to će biti, dodao je, u funkciji nalaženje rešenja za spor sa susednom Grčkom.\nTokom dvodnevne rasprave poslanici najveće opzicione partije VMRO DPMNE su ocenili da je program vlade "običan pamflet i bajka”, da obiluje populističkim obećanjima u ekonomskom delu.\nLider VMRO DPMNE Nikola Gruevski, koji posle skoro 11 godina na vlasti prelazi u opoziciju, ocenio je da je nova vladajuća koalicija formirana neprincipijelno, na silu i nedemokratski i rekao da zna da će će u prvih šest meseci prebacivati krivicu na VMRO DPMNE.\nVMRO DPMNE će, kako je istakao, biti jaka opozicija, budno će pratiti rad nove vlade i ostati na branik nacionalnih interesa. "Bićemo jaka opozicija koja će se brzo, uz podršku naroda vratiti na vlast", rekao je Gruevski.\nVeći deo svog govora pre odlaska u opoziciju bivši premijer je veličao uspehe svojih vlada od 2006. godine, poredeći rezultate sa prethodnim vladama SDSM, koje smatra neuspešnim.\n"U poslednjih nekoliko godina očigledno smo bili predmet operacije spoljnih centara sa ciljem promene vlasti. Glavni razlog za to je bila naša politika u vezi sa imenom", rekao je Gruevski.\nVUČIĆ PROZVAO NEIMENOVANU TAJNU SLUŽBU: "Jedana zapadna služba dala je transkripte razgovora iz Makedonije"\nTagovi VladaPremijerZoran ZaevMakedonija\nVLADA POZVALA NA HITNE KORAKE: Premijerka naložila pregovore o Fijatu na najvišem nivou


Održan "Dan reanimacije" u okviru projekta "Prvi red hitnosti"\nMedicinska škola "Stevica Jovanović" Pančevo organizovala je 17. decembra "Dan reanimacije" u okviru projekta "Prvi red hitnosti", koji je finansiran od strane Ministarstva omladine i sporta, u okviru programa "Mladi su zakon", a preko resurs centra Centar za građansko delovanje.\nProjekat za cilj ima podizanje nivoa znanja, ali i sticanje dodatnih veština u oblasti prve pomoći, prvenstveno učenika medicinske škole. Projekat “Prvi red hitnosti”, na savremen, interaktivan i atraktivan način vrši dodatnu obuku učenika medicinske škole u ovoj oblasti i putem specijalizovanog treninga i realizacije serije pokaznih i simulacionih vežbi podiže nivo znanja i veštine učenika kada je urgentna medicina u pitanju. Stvaranjem kvalitetnijeg i kompetentnijeg kadra koji u kriznim situacijama može pružiti prvu pomoć, podiže se bezbednost mladih, ali i svih građana na teritoriji Pančeva.\nOsnovna prva pomoć trebalo bi da predstavlja deo elementarnog znanja svake osobe. Model u kojem se prilikom neželjenih situacija pruži samopomoć ili uzajamna pomoć je prikazan kao onaj koji na najbolji način smanjuje smrtnost, ali i komplikacije zbog povređivanja ili naglo nastale bolesti.\nNosioci aktivnosti u okviru "Dana reanimacije" bili su učenici i nastavnici, članovi sekcije prve pomoći, ali i nastavnici koji realizuju nastavu zdravstvene nege u bloku za učenike završnih razreda. Aktivnost je realizovana u hali Medicinske škole "Stevica Jovanović".\nUčešće je uzelo 23 učenika u ulozi realizatora, 12 nastavnka, kao i preko 120 učenika završnih godina u ulozi polaznika iz sva četiri obrazovna profila. Tokom akcije korišćeno je preko 20 različitih lutki za reanimaciju, kao i desetak specijalnih aparata. Polaznici su na početku prošli mere osnovne životne potpore na 9 punktova na kojima su bili predstavnici svih organizacija. Nakon toga, po sistemu rotacije održana su i posebna predavanja.\nPartneri u realizaciji akcije su bili Dom zdravlja Pančevo, Crveni krst Kovin i Crveni krst Pančevo.


Samoopredeljenje najavljuje “ofanzivu” u Skupštini\nPokret “Samoopredeljenje” je najavio pravu “ofanzivu” kada se u Skupštini bude usvajao sporazum o demarkaciji sa Crnom Gorom, kao i sporazum o Zajednici opština sa većinskim srpskim stanovništvom na Kosovu.\nMarić: Neprihvatljivo odlaganje formiranja ZSO\nMinistar administracije i lokalne samouprave u kosovskoj vladi Ljubomir Marić izjavio je danas da su neprihvatljivi svi zahtevi kojima se traži odlaganje formiranja Zajednice srpskih opština.\n"Raseljeni da se vrate u svoje kuće"\nMinistar za zajednice i povratak Dalibor Jevtić posetio je danas Opštinu Vitina, sela Binač i Letnicu.\nJevtić tvrdi da nema veze sa izborom direktora RTK2\nMinistar za povratak Dalibor Jevtić kaže da on nema nikakve veze sa izborom direktora RTK2, i negira da je Mladen Stanković, član Radne grupe, njegov politički savetnik.\nSeljimi: Formiranje ZSO uvreda za ubijene\nPoslanik kosovskog parlamenta iz pokreta Samoopredeljenje Redžep Seljimi izjavio je, da bi uspostavljanje Zajednice srpskih opština bilo uvreda za 12.000 ljudi koji su ubijeni tokom rata, prenosi prištinski portal "Insajderi".\nSKC “Sveti Sava” iz Subotice u Gračanici\nU galeriji Doma kulture u Gračanici za sutra je predviđeno predstavljanje Srpskog kulturnog centra "Sveti Sava" iz Subotice i njihovog časopisa za kulturu i umetnost "Luča".\nSimić i O’Konel: ZSO ne predstavlja pretnju\nZSO ne predsavlja pretnju i u opštem je interesu da se svi postignuti sporazumi sprovedu u potpunosti, složili su se danas Slavko Simić i Rori O’ Konel.\n’’Veče Paganinija’’ u Gračanici\nU velikoj sali Doma kulture u Gračanici za večeras je zakazan koncert klasične muzike "Veče Paganinija", gitariste Fabia Barbagola i violiniste Vladimira Koha.\nSpahiu: ZSO kasni jer nema međunarodnog pritiska\nKosovski analitičar Nedžmedin Spahiu je u intervjuu za Tanjug istakao, da će Zajednica srpskih opština biti formirana, ali da se sa tim kasni jer na implementaciji dogovora o ZSO ne insistiraju predstavnici zemalja koje su priznale nezavisnost Kosova.\nNacionalna služba za zapošljavanje saopštila je da sutra počinje isplata privremene novčane naknade.\nMargalj: Španija neće priznati nezavisnost Kosova\nMarić: Protest Albanaca da ne bude usmeren protiv SPC\nMinistar administracije i lokalne samouprave u kosovskoj vladi Ljubomir Marić smatra da je važno da protest kosovskih Albanaca u Dečanima ne bude usmeren protiv Srpske pravoslavne crkve i tamošnjih Srba.\nUNS traži poništenje odluke o izboru direktora RTK 2\nUdruženje novinara Srbije i Udruženje novinara Srbije na Kosovu zahtevaju od Borda RTK da poništi odluku o izboru direktora RTK 2 jer, izabrani kandidat Nikola Krstić ne ispunjava uslove predviđene Zakonom.\nObustava saobraćaja na putu Skulanevo - Suvi Do\nSutra, 26. maja, doći će do obustave saobraćaja na deonici puta Skulanevo – Suvi Do, saopštilo je Odeljenja javnih službi Opštine Gračanica.\nNaredna dva dana dijalog na ekspertskom nivou\nDirektor Kancelarije za Kosovo i Metohiju Marko Đurić predvodiće u četvrtak i petak, u Briselu delegaciju Beograda u okviru nastavka dijaloga sa Prištinom na ekspertskom nivou.\nPriština: Razgovarano o povratku u Mušutište i Severnu Mitrovicu\nNa trećem zasedanju Međuministarske komisije za povratak danas se govorilo o povratku raseljenih u naselja Mušutište u Suvoj Reci i „Brdo“ u Severnoj Mitrovici.\nU “Sporazumu“ o viznoj liberalizaciji\nTema večerašnje emisije “Sporazum“ je najavljena vizna liberalizacije za građane Kosova i izuzeće pasoša izdatih od strane Koordinacione uprave Ministarstva unutrašnjih poslova Republike Srbije.\nDečani: Odbornici protiv odluke Ustavnog suda\nOdbornici skupštine opštine Dečani odlučili su danas na vanrednoj sednici da se suprotstave odluci kosovskog Ustavnog suda, kojom je manastiru Visoki Dečani potvrđeno vlasništvo nad 24 hekatara zemljišta, prenosi RTS.\n„Policija da nam da odgovor ko uklanja tablu“\nPredsednik Udruženja novinara Srbije na Kosovu Budimir Ničić očekuje da Policija Kosova konačno saopšti ko je odgovoran za uklanjanje obeležja nestalim novinarima Ranku Pereniću i Đuri Slavuju.\nStojanović sa studentima iz Beograda\nGrupa studenata Fakulteta političkih nauka boravila je danas kod zamenika premijera Kosova Branimira Stojanovića.\nĐurić: Zašto se odlaže formiranje ZSO?\nZašto Zajedica srpskih opština još nije formirana i kako će vizna liberalizacija za Kosovo uticati na građane Kosova koji poseduju srpske biometrijske pasoše, pitanja su o kojima se razgovaralo prvog dana nastavka tehničkog dijaloga delegacija Beograda i Prištine u Briselu.\nOrahovac: Ponovo uklonjeno obeležje nestalim novinarima\nObeležje nestalim novinarima Radio Prištine Đuri Slavuju i Ranku Pereniću koje su predstavnici UNS-a i DNKiM postavljali više puta ponovo je uklonjeno.\nKancelarija za KiM osudila rušenje spomen ploče kod Orahovca\nKancelarija za Kosovo i Metohiju najoštrije je osudila ponovno rušenje spomen-ploče nestalim novinarima Radija Priština Đuri Slavuju i Ranku Pereniću, koji su oteti 21. avgusta 1998. godine na putu ka manastiru Zočište.


M. P. 28. oktobra 2020. 16:13\nKon je za Tanjug rekao da je virus otkriven u 28 srednjih i isto toliko osnovnih škola i da su zaražavanja učenika bila u porodici ili porodičnom kontaktu, izvan škole.\nPrenošenje virusa između učenika bilo je u dve srednje škole i grupe učenika odmah su prešle na onlajn nastavu, dodao je Kon.\n„Napravljen je nadzorni sistem koji funkcioniše u ovim uslovima. Da li će biti zatvaranja škola ili ne, to zavisi od procene ulivanja virusa u škole i da li će to uticati na organizaciju same nastave“, rekao je Kon.\nŠto se tiče vrtića, navodi da zaposleni češće obolevaju od dece, a da mališani i ukoliko se zaraze imaju blagu kliničku sliku.\n„Pošto zaposleni nose maske ukoliko se pojavi da je neko zaražen nema potrebe decu slati u izolaciju i kućni karantin“, pojasnio je on.\nKon je naveo da nakon pogoršanja epidemiološke situacije u Srbiji što se tiče virusa korona ima osnova da roditelji razmišljaju da ne vode dete u vrtić, ali da je za zaposlene roditelje vrtić jedino rešenje.


Danas 17 godina od bombardovanja SRJ (foto) – Zvornik Danas\nNaslovna/VIJESTI/Ex-Yu/Danas 17 godina od bombardovanja SRJ (foto)\nRedakcija Send an email 24. marta 2016\nBEOGRAD – Prije 17 godina, 24. marta 1999, avioni NATO vojnog saveza počeli su da bombarduju SRJ, a u vazdušnim udarima koji su trajali narednih 78 dana život je izgubilo između 759 i 4.000 osoba.\nPrema procjeni zvaničnih državnih organa, u bombardovanju je poginulo najmanje 2.500 ljudi (a prema pojedinim izvorima i 4.000) i 1.008 vojnika i policajaca, dok je ranjeno više od 12.500 osoba, dok Fond za humanitarno pravo navodi da je stradalo 759 osoba.\nU svojoj bazi podataka „Kosovska knjiga pamćenja“ iz 2015, u kojoj potvrda svake zabilježene smrti ima više izvora, Fond za humanitarno pravo navodi da je od početka 1998. do kraja 2000. u sukobima na Kosovu i Metohiji poginulo ukupno 13.500 ljudi, od čega oko 10.800 Albanaca, 2.200 Srba i oko 500 Roma i ostalih nealbanaca.\nPrema posljednjim podacima te organizacije, tokom perioda NATO bombardovanja, na Kosovu je stradalo 484 osoba, a u ostatku Srbije i u Crnoj Gori 275.\nGovoreći o današnjem obilježavanju godišnjice bombardovanja, premijer Srbije Aleksandar Vučić ranije je rekao da se protiv srpskog naroda 1999. dogodio zločin, ali da je potrebno okrenuti se budućnosti i tome da nema novih žrtava.\n„Za mene ne postoji razlika između stradanja srpskog civila i srpskog vojnika, jer su to nevine žrtve. Mi nismo otvorili paljbu ni na jednu NATO zemlju i ničim nismo izazvali NATO agresiju“, rekao je Vučić i prokomentarisao da bi bilo mnogo da je i dvoje ljudi stradalo.\nKonkretan povod za početak bombardovanja bilo je ubistvo 45 kosovskih Albanaca, mještana sela Račak, 15. januara 1999, za koje brojni izvještaji tvrde da su bili civili, nasuprot tvrdnjama tadašnje vlasti SRJ da je riječ o pripadnicima „terorističke bande stradalim u oružanim borbama sa snagama bezbednosti“.\nNakon što je Skupština Srbije potvrdila da ne prihvata odluku o stranim trupama na svojoj teritoriji i predložila da snage Ujedinjenih nacija nadgledaju mirovno rješenje sukoba na Kosovu, NATO je 24. marta 1999. u 19.45 casova zapoceo vazdušne udare krstarećim raketama i avijacijom, na više mjesta u Srbiji i Crnoj Gori.


Članu Dveri 30 dana zatvora zbog protesta za vreme policijskog časa – Politika - Čivijaš radio\nČlanu Dveri 30 dana zatvora zbog protesta za vreme policijskog časa – Politika\nGradska organizacija Dveri u Čačku saopštila je danas da je njihovom članu Ivanu Vidojeviću nadležni sud izrekao kaznu zatvora od 30 dana, zbog učestvovanja u protestnoj šetnji koja je organizovana za vreme policijskog časa, i to ocenila „politički progon“.\nPiše: Beta 30. aprila 2021. 14.18\nFoto: BETAPHOTO/ MILAN OBRADOVIC (arhiva)\nProtestna šetnja u organizaciji Dveri održana je u Čačku 2. maja prošle godine, tokom trajanja policijskog časa „protiv nezakonitog zatvaranja stanovništva“, koje bilo uvedeno zbog epidemije korona virusa.\n„Stranački deo policije, tužilaštva i sudstva u Čačku nastavljaju progon Dveri. Nakon prve političke presude u Čačku posle pada komunizma predsedniku odborničke grupe Dveri Aleksandru Tanaskoviću (koja je ranije doneta), pritisak Srpske napredne stranke (SNS) na čačansku policiju i sudstvo ne jenjava“, navodi se u saopštenju Dveri.\nDveri su istakle da se Vidojević, koji je član Glavnog odbora i bivši obornik te stranke u Skupštini Čačka, učestvujući u protestnoj šetnji „ponašao u duhu svoga naroda i obavljao svoju odborničku dužnost“.\nDveri ističu da je „simptomatično“ da su prve presude zbog protestne šetnje u vreme policijskog časa bile oslobadjajuće, a zatim po žalbi policijske uprave ukinute.\n„Ovo je očigledan dokaz da je deo sudstva i policije u Čačku u potpunosti pod kontrolom SNS! Dveri se neće pomiriti sa ovom odlukom i primeniće sva moguća sredstva da se ovakva nezakonita odluka spreči“, navodi se u saopštenju Gradske organizacije Dveri u Čačku.\nNext Džamije i škole se pretvaraju u kovid centre u Indiji\nRADULOVIĆ: Vučić sa poklanjanjem 3000 dinara hoće da podeli narod! Napravio je zamorčiće od nas!\nPICOUSTI ŠIZOFRENIK KRŠI LJUDSKA PRAVA U SRBIJI: Hoće da ukine nevakcinisanima plaćeno bolovanje ako su pozitivni!


Transportno preduzeće mora da plati 4,6 miliona evra zbog prevare - Pluton Logistics\nTransportno preduzeće mora da plati 4,6 miliona evra zbog prevare\n05/10/2020 15/10/2020 Milica Milosavljevic\tkazne za prevoznike, ONSS, prevare osiguranja, Verjans Transport\nTužba protiv porodične kompanije Verjans Transport šokirala je belgijski sektor teretnog transporta, prenosi trans.info.\nRukovodioci tog preduzeća proglašeni su krivim za prevaru socijalnog osiguranja, kao i za delo udruživanja u kriminalnu organizaciju. Kao rezultat toga, Verjans Transport mora belgijskom nacionalnom telu za osiguranje (ONSS) da vrati 4,6 miliona evra, dok su upravi kompanije izrečene uslovne zatvorske kazne.\nKompanija se prvi put našla pod lupom javnosti kada ih je jedan od vozača prijavio regulatornim vlastima, tvrdeći kako je bio prisiljen da radi 10 dana nakon što je otkriveno da je slomio kost stopala. Istraga je zatim otkrila i sumnjivu praksu koju je Verjans Transport godinama sprovodio.\nNa osnovu prikupljenih dokaza, vlasnici kompanije Verjans Transport osuđeni su zbog pripadnosti kriminalnoj organizaciji. Povrh toga, proglašeni su krivim za prevare sa porezom i socijalnim osiguranjem nakon što su zaposlili 183 vozača iz Slovačke i Rumunije prema slovačkim ugovorima – uprkos činjenici da se njihov rad obavljao isključivo u Belgiji.\nUgovori o radu sastavljeni su u ime kompanija sa sedištem u Slovačkoj kako bi se koristile niže poreske obaveze. Optužbe pokrivaju i prilično dug period – od januara 2009. do decembra 2016. godine.\nNedostatak izjava zaposlenih u belgijskom nacionalnom sistemu socijalnog osiguranja (ONSS), zajedno sa prethodno pomenutom praksom, odigrao je ključnu ulogu u tužilaštvu protiv šefova kompanije Verjans Transport.\nKonačna presuda suda u Liježu nije bila tako oštra kao zahtevi tužioca od 12 godina zatvora i novčane kazne od skoro 2 miliona evra. Prema belgijskom novinskom portalu dhnet.be, sudija je smanjio zatvorsku kaznu za četvoricu optuženih na dve godine uslovno.\nOptuženima je takođe naloženo da vrate preko 4,6 miliona u ONSS. Tokom pretresa izvršenog u preduzeću, zaplenjeno je 300.000 evra, a sve je to već prebačeno belgijskoj upravi za socijalno osiguranje.\n← Logističari na hitnom zadatku – Avio-transport organa za transplantaciju\nGotovo 122.000 sedativa u tovaru kamene vune →


Održana konferencija o korišćenju biomase u PKS | Biomasa\nPočetna Vesti Održana konferencija o korišćenju biomase u PKS\nOdržana konferencija o korišćenju biomase u PKS\nU Privrednoj komori Srbije održana je srpsko-finska konferencija “Održivi rast kroz korišćenje biomase” u organizaciji Programa Ujedinjenih nacija za razvoj (UNDP), Finske ambasade u Beogradu, Privredne komore Srbije (PKS) i Stalne konferencija gradova i opština (SKGO) uz podršku Ministarstva rudarstva i energetike Republike Srbije. Konferencija koja je za cilj imala doprinos uspostavljanju saradnje između Finske i Srbije, kao i stvaranju uslova za ulaganje u projekte korišćenja biomase u energetske svrhe u Srbiji, protekla je veoma uspešno, okupivši preko 200 zainteresovanih predstavnika privrede, javnog i civilnog sektora koji su imali priliku da dobiju uvid u trenutno stanje u Srbiji i projekte koji se sprovode u ovoj oblasti i prikaz regulatornog okvira i dobrih praksi koje postoje u Finskoj, ali i održe sastanke sa predstavnicima finskih kompanija u cilju uspostavljanja saradnje.\nNa početku konferencije prisutne je pozdravio Marko Čadež, predsednik PKS, izrazivši punu podršku za realizaciju aktivnosti na planu korišćenja biomase, kao i za implementaciju projekta “Smanjenje barijera za ubrzani razvoj tržišta biomase u Srbiji”, koji se finansira iz sredstava Globalnog fonda za životnu sredinu (GEF), a realizuju ga UNDP, Ministarstvo rudarstva i energetike i Ministarstvo poljoprivrede i zaštite životne sredine Republike Srbije.\nNakon njega, skupu se obratila Mirjana Filipović, državna sekretarka Ministarstva rudarstva i energetike, koja je istakla podršku ove institucije i njeno prepozvanje značaja biomase, uz napomenu da će do kraja godine biti usvojena podzakonska akta kojima će ova oblast biti regulisana, a samim tim i podstaknute aktivnosti na planu korišćenja biomase.\nStana Božović, državna sekretarka Mistarstva poljoprivrede i zaštite životne sredine, naglasila je da je jedan od strateških ciljeva ovog ministarstva prelazak sa neobnovljivih na obnovljive resurse, i ovo argumentovala kroz osvrt na brojna strateška dokumenta koja se bave ovim pitanjem.\nNa kraju uvodnog obraćanja, stalna koordinatorka UN u Srbiji, Irena Vojačkova Solorano iznela je podatak Ujedinjenih nacija da će do 2020. godine biti potrebno 40% više energije na globalnom nivou, i konstatovala da je Srbija zemlja koja ove globalne potrebe prepoznaje. Dajući uvid u brojne koristi koje zajednice mogu da imaju od korišćenja biomase, ona je je istakla značaj učešća opština i institucija poput SKGO za podizanje svesti o značaju biomase i njenom intenzivnijem korišćenju u brojne svrhe.\nNakon uvodnih govora počela je sesija pod nazivom “Pozitivno okruženje” kojom je moderirao Đorđe Staničić, generalni sekretak SKGO.\nOvu sesiju otvorio je Mati Antonen, zamenik ministra spoljnih poslova Finske, kao predvodnik finske poslovne delegacije koja je učestvovala u konferenciji. Predstavivši Finsku kao zemlju sa izuzetnim uspehom u korišćenju dostupnih resursa, on je naglasio da je Finska sve više zainteresovana za poslovnu saradnju i ulaganja u Srbiju, sa kojom ima tradicionalno dobre bilateralne odnose i čiji put ka Evropskoj uniji podržava. Istakavši moto njihove otvorene ekonomije – Nama je svet potreban i mi smo potrebni svetu – obrazložio je značaj koji okruženje u svakom smislu ima za Finsku.\nStrateški direktor Ministarstva za rad i privredu Finske, Siksten Sunabaka , obrazložio je strateški i institucionalni pristup Finske ekonomiji koja je uvela pojam ‘bioekonomija’. Nakon što je objasnio koliki je potencijal bioekonomije zasnovane na šumskim resursima, kao i njenu usklađenost sa globalnim trendovima i potrebama poput klimatskih promena, on je dao osvrt na strateški program Vlade Finske koji obuhvata ovu temu, a zatim prikazao film koji oslikava uspeh i viziju Finske na ovom planu.\nMiloš Banjac, pomoćnik ministra rudarstva i energetike i nacionalni direktor projekta “Smanjenje barijera za ubrzani razvoj tržišta biomase u Srbiji” konstatovao je da je na planu korišćenja obnovljivih izvora energije Srbija sada na nivou na kom je Finska bila pre 50 godina, ali izrazio uverenje da joj neće trebati toliko vremena da dostigne sadašnji finski standard. On je predstavio projekat kojim rukovodi, njegove očekivane aktivnosti i rezultate, i najavio grantove ukupne vrednosti od 1,6 miliona dolara kroz koje će ministarstvo podržati najmanje 6 investicija u postrojenja korišćenja biomase za kombinovanu proizvodnju toplotne i električne energije. Ovaj projekat podstaći će razvoj još 12 srodnih projekata, uspostaviti Jedinicu za podršku projektima korišćenja biomase (JPP) u okviru Ministarstva rudarstva i energetike, unaprediti kapacitet institucija i preduzetnika da razviju profitabilne projekte koji koriste energiju iz biomase, razvijati regulatorni okvir u oblasti biomase, i realizovati brojne druge aktivnosti usmerene na stvaranje povoljnog ambijenta za razvoj projekata korišćenja biomase.\nMiodrag Gluščević, šef odeljenja za komunalna pitanja urbanizma i životne sredine Stalne konferencije gradova i opština, predstavio je rezultate projekta “Mapiranje lokalnih prostornih, infrastrukturnih, resursnih i logističkih preduslova za proizvodnju električne i/ili toplotne energije iz biomase u Sremskom okrugu”, koji je realizovala Stalna konferencija gradova i opština uz podršku Ambasade Finske, a čiji je cilj unapređenje performansi energetskog sektora za intenzivnija ulaganja u obnovljive izvore energije.\nMaja Matejić, portfolio menadžerka za energetiku UNDP-a , predstavila je svrhu i model portala za trgovinu biomasom. Nakon što je objasnila način na koji bi portal izašao u susret kupcima i ponuđačima, uspostavio standarde, olakšao trgovinu, objedinio ponudu, itd, ona je predstavila faze njegovog razvoja i obrazložila kako bi se tokom dvogodišnjeg rada na portalu, koji počinje u maju tekuće godine, postavili segmenti za informisanje, oglašavanje i trgovinu i berzu.\nNakon konstruktivne diskusije posle prve sesije koja je pokazala visok stepen zaintetesovanosti prisutnih za temu, održana je druga sesija pod nazivom “Mogućnosti korišćenja biomase u poslovanju”, a kojom je moderirao Ješa Erčić, direktor Sektora industrije i poljoprivrede PKS.\nPrvi govornik ovog dela konferencije bio je Dušan Jović, samostalni savetnik Uprave za šume Ministarstva poljoprivrede i zaštite životne sredine. Nakon uvođenja pojma i definicije pojma, on je dao komparativni pregled postojanja i korišćenja šumske i poljoprivredne biomase u Srbiji. Nakon iznošenja ključnih problema sa kojima se ovaj sektor suočava, zaključio je da su za dalji napredak neophodni razvoj tehnologija i znanja, obezbeđivanje snabdevanja, licenciranje, unapređenje finansijskih i ekonomskih aspekata, i unapređena komunikacija kako prema široj javnosti, tako i u okviru struke.\nVolislav Milijić, predsednik Nacionalne asocijacije za biomasu SERBIO , fokus svog izlaganja stavio je na realizaciju umesto na evidentno velike potencijale biomase u Srbiji, i upoznao prisutne sa nepovoljnim stanjem stvari na polju korišćenja šumske i poljoprivredne biomase, kao i na polju investiranja. Iznevši teškoće vezane za stabilnost količine, logistiku, transport, skladištenje, itd. kao i primenu modela koji uspešno funkcionišu u skandinavskim zemljama, on je obrazložio značaj udruživanja aktera ili uspostavljanja operativno-logističkih centara za biomasu koji bi imali ulogu regionalnih ili lokalnih posrednika između dostavljača i korisnika biomase. Uz napomenu da je aktivno uključivanje relevantnih državnih institucija neophodno, on je konstatovao da za državu povećanje korišćenja biomase znači povećanje energetske nezavisnosti.\nNakon dvojice predstavnika Srbije, do kraja skupa reč su imali govornici iz Finske. Marko Nokala iz Tehničkog istraživačkog centra Finske (VTT) govorio je o značaju istraživanja i unapređenja znanja u oblasti tehničkih rešenja i nalaženju alternativa za postojeće modele. Istakavši da je akumulirano znanje najveća prednost institucije koju predstavlja, dodao je da je svaka promena nosi sa sobom izazov, ali i priliku za napredak, i podstakao govornike da razmišljaju o načinima korišćenja komunalnog otpada, alternativama za deponije koje će od 2020. biti zabranjene u EU, i brojnim drugim idejama.\nLauri Sikanen iz Instituta za prirodne reusrse Finske ( LUKE ) u svojoj prezentaciji stavio je akcenat na praktična pitanja logistike i organizacije poslovanja na polju biomase. S obzirom na činjenicu da je u ovom slučaju resurs razbacan, on je dao poređenje centralizovanog i decentralizovanog pristupa. Dok je problem sa centralizovanom proizvodnjom dostava koja pokaže pun značaj koji ima faktor cene transporta, u decentralizovanoj proizvodnji se lakše ostvari profit i dodata vrednost, s tim što uglavnom postoji problem ograničenih kapaciteta te je potrebno osmišljavati nove, često inovativne, strategije.\nZavršne prezentacije na konferenciji imale su za cilj predstavljanje finskih primera dobre prakse na polju primenjenog znanja i tehnologija. U ovom delu prisutni su se upoznali sa studijama slučaja kompanija Valmet, (Ika Heikila, Daljinsko grejanje na biomasu), Planora, (Esa Tepo, Osnovna pravila efikasnog i ekonomski opravdanog sistema daljinskog grejanja) i Unicon,(Miko Martala, Finansiranje projekata biomase).\nDiskusija nakon druge sesije takođe je bila živa i veoma korisna za predstavnike obe zemlje. Konferencija je zaključena uz konstataciju da je potencijal resursa biomase u Srbiji veoma veliki, i da je uz podršku institucija, investicija i primenu znanja i tehnologija iz razvijenih zajednica poput Finske, njegovo korišćenje koje bi donelo socio-ekonomsku korist moguće .\nNakon zaključne reči i pauze, održani su sastanci između predstavnika kompanija iz Finske i Srbije koji su dali priliku za uspostavljanje direktne saradnje i prvih koraka ka unapređenju korišćenja biomase za proizvodnju energije u Srbiji.


Udes u Dimitrovgradu – pričinjena manja materijalna šteta - Far\nPrema informacijama iz Policijske uprave Pirot tokom vikenda registrovana je jedna saobraćajna nezgoda u Dimitrovgradu. Udes se dogodio u Balkanskoj ulici kada je vozač putničkog automobila usled nepropisnog preticanja teretnog vozila udario u teretno vozilo, pri čemu je pričinjena samo manja materijalna šteta.\nPodaci iz uprave saobraćajne policije kažu da je prethodnog dana na putevima u Srbiji evidentirano 77 saobraćajnih nezgoda u kojima je 48 ljudi povređeno.\nNakon dužih zadržavanja na gračnim prelazima i naplatnim rampama u dane vikenda, početak avgusta donosi nešto umereniji intezitet saobraćaja. Uprava granične policije saopštava da na graničnim prelazima nema dužih zadržavanja od 30 minuta, sem na graničnom prelazu “Batrovci”, gde se na ulazu čeka oko sat vremena i na “Gostunu” i “Špiljanima” sa Crnom Gorom, gde su zadržavanja od 30 do 60 minuta prilikom izlaska iz zemlje.\nU Javnom preduzeću “Putevi Srbije” kažu da na istočnom kraku koridora 10 između Niša i Pirota danas nema planiranih obustava u saobraćaju\nIzvor: P. Videnov\nZbog vožnje pod dejstvom alkohola 4 vozača isključena iz saobraćaja Umeren intenzitet saobraćaja: Oprez za volanom u sezoni korišćenja godišnjih odmora Za vikend tri udesa u Pirotskom okrugu – Danas umereniji intenzitet saobraćaja Predsednik Srbije Aleksandar Vučić u poseti Nišavskom i Pirotskom okrugu\nAMSScaribrodDimitrovgradPirotski okrugPolicijska uprava PirotSrbijastanje na putevimaudes